تەكنەلۆژياى فڕۆكەى بێفڕۆكەوان باڵانسى شەڕى گۆڕيوە\nئاژانسى ڕۆيتەرز بڵاویکردەوە، توركيا دەستى كردوە بە بەكارهێنانى ستراتيژێكى نوێ لەشەڕى دژى پارتى كرێكارانى كوردستان "پەكەكە" كە چەندين دەيەيە بەردەوامە و ئەويش ئەوەيە كە شەڕەكە دەبات قوڵاييەكى زياتر لەناو خاكى عێڕاقدا.\nڕۆيتەرز لە ڕاپۆرتێكدا بڵاويكردوەتەوە، ستراتيژى نوێى توركيا بريتييە لە دروستكردنى بنكەى سەربازى زياترى كاتى و بەكارهێنانى فڕۆكەى بێفڕۆكەوان بۆ بەئامانجگرتنى گەریلاکانى پەکەکە كە لە چياكانى باكورى عێراقدا جێگير بوون.\nئاژانسەكە لە زارى چەند بەرپرسێكى توركياوە ئەوەى بڵاوكردوەتەوە، نوێترين شەڕەكان لەچەند ناوچەيەك تەركيزيان دەخرێتە سەر ئەوانيش حەفتانين و متينا لە نزيك سنورەكانى سوريا، هەروەها ناوچەكانى نزيك لە ئێران وەك ئافاسين و هاكورك، ئەوانەش خاڵى دەستپێكردنى هێرشەكانن بۆ سەر گرنگرين ناوچەكانى پەكەكە لە چياى قەنديل.\nيەكێك لەو بەرپرسانە باسى لەوە كردوە، رێچكەى نوێ بريتييە لە لەناوبردنى سەرچاوەى هەڕەشەكە لەو ناوچەوەى كە دێت، هێزەكانى توركيا لە چوارچێوەى پرۆسەى "چنگى پڵنگ" كە لە 17\_6\_2020 دەستيپێكردوە 40 كيلۆمەتر چوونەتە قوڵايى خاكى عێراقەوە و زياتر لە 30 بنكەى سەربازى كاتى دامەزرێنراون.\nبەرپرسێكى ترى توركيا ئەوەى بە ڕۆيتەرز وتووە، ئەم پرۆسەيە ئامانج لێى مسۆگەركردنى ئارامى سنورەكانى توركيا و ڕێگەگرتن لە چەكدارانى پەكەكەیە بۆ ئەوەى دزە نەكەنە ناو خاكى سوريا و دواتريش توركيا، لەكاتێكى گونجاويشدا هەڵسەنگاندن بۆ لێدانى چياى قەنديل دەكرێت.\nڕۆيتەرز جەختیشى كردوەتەوە، ناتوانرێت كە بزانرێت قسەى ئەو بەرپرسە توركيانە تاچەند تەواوە دەربارەى دەستكەوتە سەربازيەكان، بەڵام شيكەرەوە و بەرپرسانى كوردى هەرێمى كوردستان دەڵێن كە هێرشە ئاسمانى و زەمينيەكانى توركيا سنورەكانى تێپەڕاندووە زياتر لە هێرشەكانى پێشووترى.\nڕونيشكراوەتەوە، دەسەڵاتدارانى هەرێمى كوردستان بە ورياييەوە مامەڵە لەگەڵ پلانە سەربازيەكانى توركيا دەكەن ئەويش لە ترسى توركيا كە دووەم گەورەترين سوپاى هاوپەيمانى ناتۆيە، بەرپرسێكى كورد ئاماژەى بەوەداوە كە بەغداد بە ئاراميەكى زۆرەوە مامەڵە دەكات و و ئێمەش ناچارين كە زۆر ئارام بين، بەپێچەوانەوە گرژى لەگەڵ توركيا دروست دەبێت.\nبەپێى راگەیەندراوەکان، لەدواى شكستهێنانى ئاگربەست لەساڵى 2015 لەنێوان توركيا و پەكەكە تائێستا نزيكەى پێنج هەزار كەس بەهۆى گرژيەكانى نێوان هەردولاوە لەناوچەكە كوژراون، 10% ى ئەو قوربانيانەش لە هەرێمى كوردستان بووە، بەڵام لە سەرەتاى ئەمساڵەوە ڕێژەى زيانى گەریلاکانى پەکەکە لە عێراق بەرزبووەتەوە بۆ 70%.\nبيركاى مانديراكى شيكەرەوەى كاروبارى توركيا لە گروپى قەيرانە نێودەوڵەتيەكان دەڵێت، وا دەردەكەوێت كە بەكارهێنانى تەكنەلۆژياى فڕۆكەى بێفڕۆكەوان باڵانسى هێزى لەسەر زەوى بەشێوەيەكى ئاشكرا گۆڕيوە و ئێستا توركيا دەتوانێت لەو شوێنانە دواى ئەو چەكدارانە بكەوێت كە پێشتر نەيدەتوانى و سەخت بوون.


وتاری یەكێتی لەكۆنگرەی ساڵانەی حزبی شیوعی چینی PUKmedia یەکێتیی نیشتمانیی کوردستان\nوتاری یەكێتی لەكۆنگرەی ساڵانەی حزبی شیوعی چینی\nی.ن.ک 05:51 PM - 2021-07-07\nوتاری یەكێتیی نیشتیمانیی كوردستان لە كۆنگرەی ساڵانەی حزبی شیوعی چینی ئەم وتارەی یەكێتیی لەلایەن سەركەوت حەمە غەفور ئاغجەلەری ئەندامی سەركردایەتی (ی.ن.ك) و لێپرسراوی بۆردی پەیوەندیە نێودەوڵەتیەكان خوێنراوەتەوە.\nدەقی ووتارەكە ..\nئەمڕۆ 100 ساڵ تێدەپەڕێت بەسەر دامەزراندنی حزبی شیوعیی چینی دا. سەدەیەك كەم نیە بۆ حزبێك كە پێشڕەوایەتی و سەركردایەتی كاروانی ژیان و پاراستن‌و گەشەپێدان و خزمەتكردنی گەورەترین كۆمەڵگەی مرۆیی سەر گۆی زەوی دەكات كە كۆماری میللیی چینە.\nسەرباری ئەوەش هەمیشە یاریكەرێكی چالاك و كاریگەر‌و یەكلاكەرەوەی سەر گۆڕەپانی نێودەوڵەتییش بووە، سەدەیەك حوكمڕانیی سەركەوتوو لەنێو سەدان شەڕو ململانێ و كێبركێ‌و قەیران و نەهامەتیی جیهانیدا، بێگومان پڕە لە پەندو ئەزموونی ئەوتۆ كە دەكرێت هەناردە بكرێت بۆ دنیای دەرەوە، یاخود حزبە حوكمڕانەكانی دیكە بە گونجاندن لەگەڵ سروشت و تایبەتمەندێتی كۆمەَلگەكان سوود لەو ئەزموونە وەربگرن.\nئەمە بۆنەیەكی گونجاوە بۆ یٔەوەی كە بەبیری بهێنینەوە:\nیەكێتیی نیشتمانیی كوردستان لەمێژەوە بە بایەخەوە روانیویەتیە مۆدێلی كۆماری چینی میللی لە بواری حوكمڕانی‌و گەشەپێدانی هەمەلایەن‌و فەراهەمكردنی خۆشگوزەرانی بۆ هاووڵاتیان‌و ڕخساندنی دەرفەتی پێشكەوتن‌و ژیانێكی شایستە بۆیان. ئەوەش بەرمەبنای دنیابینی‌و سەرسامییەكانی رابەری كۆچكردوومان (سەرۆك مام جەلال) بووە بەرامبەر بە حكومەت‌و دەوڵەتی چین لەژێر چەتری (حزبی شیوعیی چینی)دا كە ئەمڕۆ یادی سەد ساڵەی دامەزراندنیەتی.\nنایشارینەوە كە سەرۆك مام جەلال چەندین جار لە كۆڕ‌و كۆبوونەوە گرنگەكانی حزب‌و لە بۆنە حكومی‌و دوڵەتییەكاندا چ لە هەرێمی كوردستان، چ لە بەغدای پایتەخت- كاروانی مێژووی حزبی شیوعیی چین و قۆناغەكانی پێشكەوتن‌و بەرەنگاربوونەوەی تەحەدیاتەكانی وەك نموونەی گەش‌و مەزن باس كردووەو كادیرو بەرپرسانی یەكێتی هان داوە لەنێو ئۆرگانەكانی حزب‌و دامەزراوەكانی حكومەتدا كە بە ئاشنابوون بە مێژووی نزیك بە سەدەیەكی چینییەكان، گرنگە چاو لەوان بكەن بەئاڕاستەی خزمەتكردن‌و سوودگەیاندن بە كۆمەڵانی خەڵكی كوردستان و عیراق.\nكەواتە ئەوە رێكەوتێكی یٔاسایی نیە كە دوای 49 ساڵ لە گرێدانی پەیوەندیی دیپلۆماسیی نێوان (بەغدا-بەیجین)، مام جەلال وەك یەكەم سەرۆك كۆماری عیراق لە مێژوودا، ساڵی 2008 بە سەرۆكایەتی وەفدێكی باڵای عیراق دەچێتە چین‌و چەندین رێكەوتنی گرنگ لەگەڵ هاوڕێ چینییەكان ئیمزا دەكات بەمەبەستی ئاوەدانكردنەوەی عیراق و وەبەرهێنان لە سێكتەرە جیاجیاكاندا.\nلە رۆژگارێكدا كە مرۆڤایەتی لە هەموو كات زیاتر پێویستی بە سەقامیگری‌و ئاشتی هەیە، بەبێ گواستنەوەی مۆدێلەكانی پەروەردەی حزبی‌و پێگەیاندنی كادیر‌و بەگەڕخستنیان لە سێكتەرە جیاجیاكانی حكومیدا، ئەستەمە بتوانرێت ئارامی بۆ ئەم هەسارەیە فەراهەم بكرێت.\nئەو هەڤاڵانەی یەكێتی كە لەچوارچێوەی وەفدە حزبی‌و حكومییەكاندا‌و بە هاندانی سەرۆكی كۆچكردوو (مام جەلال)و پێشوازیی گەرمی دۆستە چینییەكان، چوونەتە ئەو وڵاتە، سەرسام بوون بە مۆدێلی حزبی شیوعی چینی لە رێكخستن‌و دیسپلین‌و پێگەیاندنی كادیری حزبیدا، حزبایەتیەك كە لەخزمەتی كۆمەڵانی خەَلكدا بێت. ئێمە دەزانین چینییەكان بایەخ بە چۆنایەتی‌و ئاستی رۆشنبیری‌و شارەزایی‌و لێهاتوویی تاك دەدەن لەبری چەندایەتی‌و زیادكردنی ژمارە. ئەو پێوەرانەی كە چینییەكان لە وەرگرتن‌و ئەركپێدانی كادیری حزبیدا كاری پێدەكەن، دەكرێت بناغەی پتەوبن بۆ زۆر هەنگاوی گەورە بەئاراستەی گۆڕانكاری‌و پێشكەوتنێك كە كۆمەڵگە لێی بەهرەمەند بێت.\nئەو جەنگە دەستەویەخەیەی مرۆڤایەتی كە لەكۆتاییەكانی ساڵی 2020ـەوە بەرامبەر كۆرۆنا ڤایرۆس -(چین)ی كرد بە یەكەم مەیدانی رووبەڕووبوونەوە‌و تایٔێستاش هەر درێژەی هەیە- یٔەگەر لە هەندێك وڵاتی دیكە بوایە، ڕەنگە كارەساتی مرۆیی لەوە گەورەتری لێبكەوتایەتەوە كە بینیمان. هەڵبەتە كۆمەڵگەیەكی یەكانگیرو سیستمێكی حوكمڕانی تۆكمە كە زامنی لابردنی هەموو ئاڵنگارییە كتوپڕ‌و درێژخایەنەكان بێت، بناغەیەكی پتەوی دەوێت.\nجیهان بەچاوی خۆی لە سەروبەندی دەركەوتن‌و پاشان تەشەنەی كۆرۆنا ڤایرۆسدا ئەمەی لە چینییەكان بینی. ئەوان لەلایەك شەڕی بەڵایەكی نادیاریان لەنێو خاكەكەی خۆیاندا دەكرد‌و لەلایەكیش كەرەستەو كادیرو كۆمەكیان دەگەیاندە وڵاتانی جیهان.\nلەم ئان‌وساتەدا كە جیهان گیرۆدەی دەیان كێشمەكێشی سیاسی‌و یٔابووری‌و ژینگەیی بووەتەوە، مرۆڤایەتی\nپێویستی بەگێڕانەوەی بەهاكانە.\nپێویستی بەوەیە ژیان بخرێتەوە سەر ڕێچكەی راستەقینەی خۆی. ئەویش لەو رێگایەوە دەبێت كە خۆشگوزەرانی‌و ئاشتی باڵ بەسەر كۆمەڵگە مرۆییەكاندا بكێشێت لە هەر پنتێكی ئەم هەسارەیەدا بێت. ئەمە ئەگەر خەونیش بێت، بەدیهێنانی مەحاڵ نیە، بەو مەرجەی خەباتی لەپێناودا بكرێت. لەڕێی دۆزینەوە‌و داهێنانە زانستی‌و پزیشكییەكان، تەكنۆلۆجیا‌و گەیاندن‌و بەگەڕخستنیان بۆ خزمەتی مرۆڤایەتی،پێشخستنی كشتوكاڵ‌و پیشەسازی‌و خزمەتگوزارییەكان، وەبەرهێنان.. لەڕێی ئەمانەو دەیان بواری دیكەوە دەتوانرێت مرۆڤ لەگەڵ ژیان‌و ژینگەكەیدا ئاشت‌و ئاشنا بكرێتەوە.\nخەونەكە لەوێدا دەبێتە واقیع كە هێزە دەسەڵاتدارەكان ببنە داینەمۆی خەبات‌و كاركردن بەئاڕاستەی بەگەڕخستنی ئەو لەشكرە مرۆییەی كە لەبەردەستیاندایە، بەو مەرجەی توانا لۆجستی‌و تەكنۆلۆجی‌و ئابوورییەكانیان بۆ فەراهەم بكرێت‌و هێزی دەوڵەت –كە لە بنەڕەتدا هێزی گەل‌و حزبی دەسەڵاتدارە- پشتیوان‌و هاندەریان بێت. لێرەدا سەرنج دەچێتەوە سەر ئەو وڵاتانەی كە وەك نموونەی لەم چەشنە ڕیز دەكرێن، لەنێویاندا كۆماری چینی میللی‌و بە دیاریكراویش حزبی شیوعیی چین. ئەوان دەتوانن چی بكەن‌و چی پێشكەش بكەن؟\nلە دیدی ئێمەوە، گواستنەوەی ئەزموون‌و مۆدێلە گەشەكان زامنی بەدیهێنانی ئەو خەونەیە. ئەوەش پێویستی بە یٔامادەیی‌و هەماهەنگی دوولایەنە هەیە: وڵاتی خاوەن ئەزموون لەگەڵ ئەو وڵاتانەی كە پێویستی هەنووكەییان بە هاوكاری‌و پشتیوانیی هەیە. لەم ڕووەوە حزبی شیوعی چینی‌و لە بەرامبەریشدا حزبە\nدەسەڵاتدارەكانی وڵاتانی دیكە دەتوانن وەبەرهێنانی زیاتر لە پەیوەندییە دووقۆڵییەكانیاندا بكەن.\nوەرچەرخانی گەورە لەوێوە دەستپێدەكات كە چینییەكان پێشەنگ بن لە ڕەوانەكردنی شارەزاو پسپۆران لەبوارە جیاجیاكان‌و ئاراستەكردنی زیاتری كۆمپانیاكانیان بەمەبەستی وەبەرهێنانی زیاتر لە تێكڕای ئەو بوارانەی كە وڵاتانی دیكە پێویستی زۆریان پێیەتی. لە بەرامبەردا حزبە دەسەڵاتدارەكانی وڵاتانی دیكەش پەیوەندییە كلاسیكییە حزبییەكان تەرجەمە بكەن بۆ وەبەرهێنان‌و دیپلۆماسییەتی ئابووری، كلتووری، وەرزشی،\nگەشتیاری و.... تاد.\nیەكێتیی نیشتمانیی كوردستان كە لە ڕابردوودا هەمیشە پەرۆشی پاراستن‌و پەرەپێدانی پەیوەندییەكانی خۆی بووە لەگەڵ حزبە دۆستەكانیدا، لە دوایین كۆنگرەی گشتیی خۆیدا لەساَلی 2019، بە پێداگرییەكی زیاترەوە ئەو ئامانجەی فۆرمەلە كردووەتەوە.\nلەو ڕوانگەیەوەو پەرۆش بۆ درێژەپێدانی ڕێبازی رابەری كۆچكردوو (سەرۆك مام جەلال) لەڕێی پەیوەندییە حزبییەكانی خۆی‌و لەڕێی نوێنەرەكانی لەنێو دامەزراوەكانی حكومەتی عیراق‌و هەرێمی كوردستاندا كۆششی زیاتر دەكات بۆ سوودوەرگرتن لە تواناو هاوكاری‌و ئەزموونی دۆستەكانی لە حزبی شیوعی چینی دا.


چەند نهێنیەک لە بارەی ستاربۆکس کە گرنگە بیزانیت تا گەر چویتە ئەوێ هەڵنەخڵەتێیت! - تۆڕی میدیایی خەڵک\nئەمەی خوارەوە چەند نهێنیەکە لە بارەی ستاربۆکس کە بەناوبانگترین زنجیرە قاوەخانەیە لە جیهاندا :\n-زۆرێک لە کورسیەکانی ستاربۆکس ئاسوودەنین بۆ دانیشتن، ئەمەش بە مەبەست کراوە بۆ ئەوەی زوو قاوەکەت بخۆیت و بڕۆیت و کەسی دیکە بێت.\n-لە ستاربۆکس زۆربەی شوێنەکان تاریکە تەنها شوێنی پارەدان نەبێت کە زۆر ڕووناک کراوە بۆ ئەوەی سەرنجی لەسەربێت و هەموان بەرەو ئەوێ بچن.\n-ستاربۆکس کار کەسەر چینی دەوڵەمەند و مامناوەند دەکات و هەوڵدەدات ئەو وێنەیە درووستبکات کە ئەوەی بتوانیت لە (ستاربۆکس) قاوە بخوات واتە لە چینی سەرەوەیە، هەر بۆیە خەڵک لایان ئاساییە پارەی گرانتر بدەن بە قاوەیەک لەوێ بە بەراورد لەگەڵ شوێنەکانی دیکە.\n-ستاربۆکس یەکێکە لەو کۆمپانیایانەی زۆرترین پارە لە ڕیکلامدا خەرجدەکات و ساڵی ڕابردوو بودجەی ڕیکلامیان ٢٦٠ مللیۆن دۆلار بووە، لە بەشی ٨شتەمی زنجیرەی Game of Thrones کاتێک بە هەڵە کوپێکی ستاربۆکس بەدەست یەکێک لە ئەکتەرەکانەوە دەردەکەوێت، ئەو کۆمپانیایە بڕی $2.3 بلیۆن دۆلار قازانجی کردووە.\n-قاوەی ئاسایی لە ستاربۆکس زۆر بەخەستی داندراوە کە ئەوەش زۆر کەس حەزی پێی نیە، هەر بۆیە ناچارە جۆرەکانی دیکە و بەتایبەت frappuccinos و lattes کە ئەوەش نرخیان گرنگترە.\n-دەرکەوتووە ڕێژەی espresso لە کوپی گەورە و بچوکدا بە نزیکەیی هەر هەمان شتە، بەڵام لە قەبارەی گەورەدا بە شیر و خواردنەوەی دیکە پڕدەکرێتەوە.


كۆمسیۆنی هه‌ڵبژاردن داواكارییه‌كی گۆڕان و كۆمه‌ڵ ره‌تده‌كاته‌وه\nكۆمسیۆنی باڵای سه‌ربه‌خۆ و راپرسی له هه‌رێمی كوردستان داواكارییه‌كی بزووتنه‌وه‌ی گۆڕان و كۆمه‌ڵی ئیسلامی ره‌تده‌كاته‌وه و به نایاسایی وه‌سف ده‌كات، ئه‌ندامێكی ئه‌نجوومه‌نی كۆمیسیارانیش ده‌ڵێت، داواكردنی ئه‌نجامدانی ریفراندۆم و هه‌ڵبژاردنی گشتی له‌یه‌كاتدا له‌لایه‌ن گۆڕان و كۆمه‌ڵی ئیسلامی نایاساییه، ده‌شڵێت ئه‌و پرۆسه‌یه پێویستی به پلان و  ئاماده‌كاری پێشوه‌خته و بڕیاری سه‌رۆكایه‌تی هه‌رێمی كوردستان هه‌یه.\nتا ئێستا بزووتنه‌وه‌ی گۆڕان و كۆمه‌ڵی ئیسلامی سوورن له‌سه‌ر ئه‌وه‌ی هه‌ڵبژاردنی گشتی و ریفراندۆم له‌یه‌كاتدا ئه‌نجام بدرێت، ئه‌گه‌ر ئه‌مه‌ش نه‌كرا به‌لایانه‌وه گرنگتره ریفراندۆم بۆ دوای هه‌ڵبژاردن دوابخرێت. ئه‌م خاڵه به‌قسه‌ی به‌رپرسانی هه‌ردوولا خزمه‌تی زیاتر به پرۆسه‌كه ده‌كات و له‌كۆبونه‌وه‌یه‌كی دووقۆڵیش كردیانه خاڵێك له راگه‌نراوه هاوبه‌شه‌كه‌یان.\nشوان رابه‌ر، بڕیارده‌ری ئه‌نجوومه‌نی سه‌ركردایه‌تی كۆمه‌ڵی ئیسلامی بە كوردستان24 گوت: "ئەگەر ریفراندۆم بچێتە پاڵ ھەڵبژاردن زەمینەسازییەكی باش دەكرێت، دەتوانرێت نێوان لایەنەكان بۆ ئەوكات باشتر بكرێت و پەرلەمان كارا بكرێتەوە، لە ھامانكاتدا لەرووی مادییەوە ھەردوو پرۆسەكە یەك خەرجی دەكرێت".\nدكتۆر جوتیار عادل، ئه‌ندامی ئه‌نجوومه‌نی كۆمیسیاران رایگەیاند: "دیاركردنی رۆژی ھەڵبژاردن تەنھا لە دەسەڵاتی سەرۆكی ھەرێمی كوردستانە، جگە لەوەش ئەو بابەتە تەكنیكیە، بە حەز و ئارەزووی لایەنە سیاسییەكان بەڕێوەناچێت".


Iron Kill: Robot GamesPlay Motion GamesAction APK Download - Android cats. ئاپەکان\nAPK Downloader ئاپەکان cats. Iron Kill: Robot GamesPlay Motion GamesAction\nئاپ Iron Kill: Robot GamesPlay Motion GamesAction\nApp Information Iron Kill: Robot GamesPlay Motion GamesAction\nIron Kill: Robot GamesPlay Motion GamesAction\nمێژوی فایلی ئاپ Iron Kill: Robot GamesPlay Motion GamesAction\nSelect Iron Kill: Robot GamesPlay Motion GamesAction Version :\nIron Kill: Robot GamesPlay Motion GamesAction 1.9.171 APK File\nرۆژی بڵاوکردنەوە: 2017 /6/22\nقەبارەی فایل: 72.3 MB\ncloud_download ئاپ Iron Kill: Robot GamesPlay Motion GamesAction 1.9.171 (72.3 MB)\nIron Kill: Robot GamesPlay Motion GamesAction 1.9.167 APK File\ncloud_download ئاپ Iron Kill: Robot GamesPlay Motion GamesAction 1.9.167 (72.3 MB) link Mirror Links\nIron Kill: Robot GamesPlay Motion GamesAction 1.9.166 APK File\nIron Kill: Robot GamesPlay Motion GamesAction 1.9.165 APK File\nIron Kill: Robot GamesPlay Motion GamesAction 1.9.160 APK File\nIron Kill: Robot GamesPlay Motion GamesAction 1.9.157 APK File\nرۆژی بڵاوکردنەوە: 2016 /9/24\nIron Kill: Robot GamesPlay Motion GamesAction 1.9.144 APK File\nIron Kill: Robot GamesPlay Motion GamesAction 1.8.117 APK File\nقەبارەی فایل: 69.8 MB\nIron Kill: Robot GamesPlay Motion GamesAction 1.4.82 APK File\nرۆژی بڵاوکردنەوە: 2015 /11/16\nIron Kill: Robot GamesPlay Motion GamesAction OBB Main File\ncloud_download Iron Kill: Robot GamesPlay Motion GamesAction Main Data File (58.0 MB)\nFirstly, Download APK file of the app Iron Kill: Robot GamesPlay Motion GamesAction for Android.\nReal Robot Ring Fighting 2018GamexAction APK\nRobot Ring Fighting BattleTekbashAction APK


ئەو پسپۆڕەی بەرەنگاربوونەوەی رفاندن خۆی رفێندرا!\nفێلیکس باتێستا، پسپۆڕی بەرەنگار بونەوەی رفاندن لە کپتایدا بۆخۆی کەوتە توڵەوە و رفێندرا.\nناوبرو پێشتر ئەفسەر بووە لە پاسەوانی نیشتمانیی سوپای فلۆریدا، دواتر وەک پسپۆڕ و راوێژکار لە بەرەنگاربوونەوەی رفاندن و خۆپاراستن لە رفاندن و رزگارکردنی بارمتە کاری کردووە و، رۆڵی هەبووە لە چارەسەرکردنی 300 کەیسی دزی و نزیکەی 100 حاڵەتی رفاندن.\nدوای خانەنشینی باتێستا، وەک راوێژکار لە کۆمپانیای دڵنیایی "ASI Global" لە تێکساس کاری کرد.\nناوبراو لەساڵی 2008 بانگهێشتکرا بۆ پێشکەشکردنی وتارێک و چەند رێنماییەک کردنەوەی خولێک بۆ خۆپاراستن لە رفاندن، بەڵام ئەوەی زۆر جێی سەرنجە، لە 10ی مانگی کانوونی یەکەمی هەمان ساڵ باتێستا، دوای تەواوکردنی وتارەکەی هاتە دەرەوە بۆ خواردنی خوانێک لە چێشتخانەیەکی مەکسیک، دوای دەرچوونی لەو چێشتخانە دەستبەجێ رفێندرا و تائێستا بێسەروشوێنە و هیچ لایەنێکیش بەرپرسیارێتی خۆی لەو رفاندنە رانەگەیاند.\n2168 جار بینراوە\nتاڵێك قژی لینكۆڵن به زیاتر له 81 هه‌زار دۆلار فرۆشرا\nتاڵێك قژی شانزه‌یه‌م سه‌رۆكی ویلایه‌ته یه‌كگرتوه‌كانی ئه‌مریكا له زیادكردنێكی ئاشكرادا فرۆشرا\nكیا مۆتۆرز دوو خەڵاتی جیهانی ئۆتۆمبێل دەباتەوە\nكۆمپانیای كیا مۆتۆرۆز رایگەیاند دوو جۆری ئۆتۆمبێلەكانی ساڵی رابردووی براوەی دوو خەڵاتی جیهانی بوون بۆ ساڵی 2020 كە یەكیان ئۆتۆمبێلی كیا تیلۆرایدی وەرزشیی فرەمەبەستە و ئەوەیتریشیان ئۆتۆمبێلی كرۆس ئۆڤەری كارەبایی (سول ئی ڤی) بوون.\nبۆ وەرگرتنی مافی مانەوە؛ بەریتانیا داوا دەكات پیاوێكی 101 ساڵ باوكی بباتە لای پۆلیس\nوەزارەتی ناوخۆی بەریتانیا بۆ سەلماندنی رۆژی لەدایك بوونی كەسێك كە تەمەنی 101 ساڵە داوا دەكات بچێت باوكی بهێنێت تا راستیەكەیان بۆ بسەلمێت.\nراپرسییەك گەشبینترین وڵاتانی بۆ 2020 ئاشكرا دەكات\nبە گوێرەی راپرسیەك لەسەر ئاستی جیهان 37%ی دانیشتووانی جیهان پێشبینی دەكەن ساڵی 2020 ساڵێكی باشتر بێت، لە كاتێكدا زۆرینەی خەڵكی رۆژهەڵاتی ناوەڕاست رەشبینن و پێشبینی دەكەن ساڵی داهاتوو ساڵێكی ناخۆش بێت.


عادل عەبدولمەهدی پەیامێک لەبارەی مووچەی فەرمانبەرانی کوردستان بڵاو دەکاتەوە\nسەرەتا › باسنیوز › عادل عەبدولمەهدی پەیامێک لەبارەی مووچەی فەرمانبەرانی کوردستان بڵاو دەکاتەوە\n2019/08/10 | 11:25\nسەرۆک وەزیرانی عێراق پەیامێک لەبارەی مووچەی فەرمانبەرانی هەرێمی کوردستان بڵاو دەکاتەوە.\nعادل عەبدولمەهدی، سەرۆک وەزیرانی عێراق لە وەڵامی رۆژنامەنووساندا، رایگەیاندووە، شتێکی گرنگە بەشێک لە گەل لە بارودۆخێکی باشدا بژیت، وەک ئاماژەیەک بۆ ژیانی خەڵکی کوردستان، کە لە رووەکانی ئاسایش، سەقامگیری و کارکردنەوە زۆر باشتر لە گەلی عێراق دەژیت.\nعادل عەبدولمەهدی هەروەها رایگەیاندووە، ئەو کاتەی گەلی کوردستان شەڕی لە دژی رژێمی بەعس دەکرد، کەس ئەو قسانەی نە دەکرد، کە گەلی کوردستان لەسەر حیسابی عێراق دەژیت.\nسەرۆک وەزیرانی عێراق ئاماژەی بە بڕینی بەشەبودجەی هەرێمی کوردستان لە بودجەی گشتیی عێراق بە بەهای 250 هەزار بەرمیلی رۆژانە کردووە، ئەگەر هەرێمیکوردستان پابەند نەبێ بە رادەستکردنی ئەو بڕە بە عێراق.\nعادل عەبدولمەهدی هاوکات دڵنیایی داوەتە فەرمانبەر و مووچەخۆرانی هەرێمی کوردستان، کە ئەگەر هەرێمی کوردستان پابەندی یاسای بودجەش نەبێ، ئەوا مووچەی خەڵکی کوردستان نابڕدرێ، بەڵکو لە خەرجییەکانی دیکەی حکوومەت دەبڕێت.


دیداری پارتی رەوتی پاشەڕۆژی کوردستانی سوورییە لە دەفتەری پێیوەندییەکانی کۆمەڵە لە ھەولێر - کۆمەڵەی زەحمەتکێشانی کوردستان\nدیداری پارتی رەوتی پاشەڕۆژی کوردستانی سوورییە لە دەفتەری پێیوەندییەکانی کۆمەڵە لە ھەولێر\nڕۆژی سێشەممە ڕێکەوتی٢٨/٠١/٢٠١٩ شاندێکی پارتی رەوتی پاشەڕۆژی سووریا بە سەرپەرەشتی بەڕێز سلیمان عباس ئەندامی دەستەی کارگێری و فاضل دلی ئەندامی ڕێبەری و بەرپرسی پێوەندیە کوردوستانییەکانی ئەو پارتە سەردانی دەفتەری پێوەندییەکانی کۆمەڵەی زەحمەتکێشانی کوردستان لە ھەولێریان کرد و لەلایەن ھاوڕێیان رەزا کەعبی جێگری سکرتێری گشتی، کەریم کەریمی ئەندامی دەستەی کارگێری و ھێمن بایەزیدپوور کادری ڕاگەیاندنی کۆمەڵە پێشوازییان لێکرا. لەو چاوپێکەوتنە کە لە کەشێکی گەرم و سەمیمانە بەڕێوە چوو دوولایەن لە سەر باروودۆخی ڕۆژھەڵاتی ناوین و ناوچەکە و کوردستان قسە و باسیان کرد و بیر و بۆچوونەکانیان گۆرییەوە، شایانی باسە کە دوو لایەن لە زۆربەی باسەکان بیری ھاوبەشیان بوو بریاریان دا درێژە بە دیدار و گفتگۆکانیان بۆ کاری ھاوبەش و پێوەندی چڕوپڕتر بدەن.\nhttps://www.komala.com/wp-content/uploads/2020/01/kabi.jpeg 960 1280 عەتا https://www.komala.com/wp-content/uploads/2014/03/logo.png عەتا2020-01-29 15:41:122020-01-29 15:59:57دیداری پارتی رەوتی پاشەڕۆژی کوردستانی سوورییە لە دەفتەری پێیوەندییەکانی کۆمەڵە لە ھەولێر\nرۆژی سێشەممە رێکەوتی ٨/١١/٩٨ کۆبوونەوەی ناوەندی هاوکاری حیزبەکانی کوردستانی ئێران لە ئا... لە هەوڵێر ٢٥ هەمین ساڵیادی پارتی کرێکاران و رەنجدەران رێزی لێگرا...


كچێكی تەمەن 30 ساڵانی ڕۆژهەڵاتی كوردستان دوای هاتنی بۆ هەولێر، خەریكی كاركردن بووە بۆ دابینكردنی بژێوی ژیانی خۆی، بەڵام باوكی لە ڕۆژهەڵاتەوە چەند پیاوێكی ناردووە تا تۆڵەی ژنە كۆنەكەی لە كچەكەی بكاتەوە و تیزاب بە ڕووی كچەكەیدا بكات.\nمنەوەر ئەو كچەیە كە ژیانی وەك خۆی باسی دەكات پڕاوپڕە لەو بەسەرهاتانەی كە زۆر كەس هەن لەبەر تاڵییان بڕوا بەو ڕووداوانە ناكەن كە بەسەری هاتوون. ئەو نایەوێ بەهیچ شێوەیەك شوێنی ئاشكرا بكرێت، بەڵام دەیەوێ چیرۆكەكەی بنووسرێتەوە و هەموو ئەوانەی بەو سەختییانە بڕوا دەكەن یاخود نا، بیخوێننەوە. ئەو چیرۆكی ژیانی خۆی بۆ "وشە" دەگێڕێتەوە.\nچیرۆكەكەی منەوەر ئەو كاتە دەست پێ دەكات كە لەگەڵ دایك و باوكیدا لە ڕۆژهەڵاتی كوردستان دەژین و تەمەنی ئەوكات پێنج ساڵ دەبێت، باوكی بەبێ ئاگای دایكی هاوسەرگیری دەكات، ئەو كاتەی دایكی بەو هاوسەرگیرییە دەزانێت، تێزاب بە هاوسەرەكەیدا دەكات، ئیتر دایكی دەكەوێتە گرتووخانە و باوكیشی بۆ چارەسەر دەچێت بۆ دەرەوەی وڵات، كەس منەوەر ناگرێتە خۆیی و دەبرێت بۆ خانەی بێسەرپەرشتان.\nمنەوەر بە هاتنە خوارەوەی فرمێسك لە چاوەكانی بەردەوام بوو و گوتی، كاتێك گەورە بووم و هەستم بە ژیان كرد، بەبێ دایك و باوكی لەناو خانەیەكی ساردوسڕی بێ مافدا دەژیام، هەفتە نەبوو شتێكم بەسەر نەیەت، جارێك سەرم دەشكا جارێك قاچم، جارێك دەسووتام (شوێنی سووتاوی هێشتا بەسەر جەستەی منەوەرەوە شوێنەواری ماوەتەوە)، یانیش منداڵەكان لێیان دەدام، تا بووم بە 18 ساڵ بە سەختترین شێوە ژیام، دوای تێپەڕبوونی تەمەنی 18 ساڵی، بۆ پەیمانگە پەرستاری براین و لەوێ لەگەڵ چەند كچێكی تر ماینەوە.\nزیاتر گوتی، دوای تەواوكردنی خوێندن لە پەیمانگەی پەرستاری، منەوەر كاری بە مووچەیەكی باش دەست دەكەوێت، بەڵام لەلایەن نزیكترین هاوڕێیەوە شوێنەكەی بۆ باوكی ئاشكرا دەكرێ، باوكیشی دەیەوێ لە تۆڵەی تیزاب بە ڕووداكردنی لەلایەن ژنی یەكەمیەوە كە دەكاتە دایكی منەوەر، تیزاب بە منەوەردا بكاتەوە، دوای ئەوەی پێی دەزانێ شوێنەكەی ئاشكرا بوو، بە پەلە ڕۆژهەڵاتی كوردستان جێ دێڵێ و ڕوو دەكاتە باشووری كوردستان.\nباوكی منەوەر تا ئەوكاتەی منەوەر لە خانەی بێسەرپەرشتان دەژیت، ناتوانێت هیچ توندوتیژییەك بەرامبەر كچەكەی بكات، دواتریش بەهۆی كارەوە دەچێتەوە بۆ دەرەوەی وڵات، پاشان دەگەڕێتەوە، ئەوكاتە منەوەر پەیمانگە تەواو دەكات و خەریكی كاركردنە، بەڵام دوای گەڕانەوەی و زانینی ناونیشانی كچەكەی لە ڕێی هاوڕێیەكیەوە، باوكی پێوەندی بە كچەكەی دەكات و پێی دەڵێت، "ئەو كارەی دایكی بەسەر ئەوی هێناوە، ئەویش بەرامبەر بەو دەیكاتەوە و لەناوی دەبات"، منەوەر دوای بیستنی ئەمە، بۆ ڕزگاربوون لە دەست باوكی، ڕۆژهەڵات جێ دەهێڵێت و دێتە باشووری كوردستان.\nئەو كچە باسی هاتنی بۆ هەولێر دەكات و دەڵێ، سەرەتا هەموو شتێك زۆر ئەستەم بوو، تەمەنم ٢١ ساڵ بوو نە كەسم هەبوو نە كەسم دەناسی، هەموو ڕووخسارەكان بووبوون بە باوكم، لەلایەك سڵم لە هەموو كەس دەكردەوە، لەلایەكی تریش لە بێكەسی خۆمدا پەنام بۆ هەر كەسێك دەبرد، وردە وردە دەستم بەكار كرد، لە شوێنی كاردا دەمامەوە، لەبەر ئەوەی هیچ شوێنێكم نەبوو، هەموو كات بێ بەرامبەر ئێشكگریم بۆ هاوكارەكانم دەكرد، تا ئەو كاتە دوو هاوڕێم دۆزییەوە و بەیەكەوە شوێنی نیشتەجێبوونمان گرت.\nئەو ماوەی نۆ ساڵە لە باشووری كوردستان دەژی، لە ماوەی ئەو نۆ ساڵەدا دووجار لەلایەن هاوڕێكانیەوە كە لەگەڵیان لە یەك شوێن كاری كردووە و ماوەتەوە، دوای زانینی چیرۆكەكەی ناونیشانیان بە باوكی داوە و لە بەرامبەریشدا پارەیان وەرگرتووە، بەڵام هەردوو جارەكە منەوەر بە كاری هاوڕێكانی دەزانێت، بە وازهێنان لە كارەكەی و جێهێشتنی ئەو شوێنە، ژیانی خۆی لە دەست باوكی دەكڕێتەوە.\nمنەوەر نایشارێتەوە كە ئەو هیچ خۆشەویستییەكی بۆ باوكی نییە، بەڵام لە هەمان كاتیشدا دەڵیت هیچ ڕقێكی لێی نابێت. ئەو دەڵێت من هەست بە بوونی دایك و باوكم ناكەم، چونكە لەوكاتەوەی هەستم كردووە نە دایكم هەبووە نە باوك، ئێستەیش بۆ تۆڵەكردنەوە لە كارێك كە من ئاگەداری نیم و پێوەندیم پێوە نییە، باوكم دەیەوێت من بكوژێت یانیش بە تیزاب ڕووخسار و جەستەم تێك بدات.\nمانگێكە منەوەر دوا شوێنی كاركردنی جێ هێشتووە و لە شوێنێكی هەولێر خۆی حەشار داوە، بەهۆی ئەوەی باوكی بە شوێنی پێشووی زانیوە و كەسانێكی لە ڕۆژهەڵاتەوە ناردووە تا تیزابی پێدا بكەن و لەناوی ببەن، ئێستە ئەو بە چاوی فرمێسكەوە، ئومێدی هەیە چارەیەك بۆ دۆخی ژیانی بدۆزێتەوە و خۆی لە باوكە زاڵمەكەی بپارێزێت.\nئه‌م بابه‌ته 15647 جار خوێنراوه‌ته‌وه


<< < یەرمیا 26 > >>\n١ لە سەرەتای پاشایەتی یەهۆیاقیمی کوڕی یۆشیای پاشای یەهودا، ئەو پەیامەم لەلایەن یەزدانەوە بۆ هات: ٢ «یەزدان ئەمە دەفەرموێت: لە حەسارەکەی ماڵی یەزدان بوەستە و ئەو پەیامە بۆ هەموو شارۆچکەکانی یەهودا ڕابگەیەنە، کاتێک دێنە ماڵی یەزدان بۆ کڕنۆش بردن. ئەو پەیامەی کە فەرمانم پێ کردیت یەک وشەی لێ کەم نەکەیتەوە. ٣ بەڵکو گوێیان لێ بێت و بگەڕێنەوە، هەریەکە و لە ڕێگا خراپەکانی، منیش پاشگەز دەبمەوە لەو بەڵایەی بە نیاز بووم لەبەر خراپی کردەوەکانیان بەسەریان بهێنم. ٤ پێیان بڵێ: ”یەزدان ئەمە دەفەرموێت: ئەگەر گوێ لە من نەگرن و فێرکردنەکەم پەیڕەو نەکەن کە لەبەردەمی ئێوە دامناوە، ٥ هەروەها ئەگەر گوێ لە قسەی بەندە پێغەمبەرەکانم نەگرن، ئەوانەی من بە بەردەوامی بۆم دەناردن، بەڵام ئێوە گوێتان نەگرت، ٦ ئەوا ئەم ماڵە وەک شیلۆ لێ دەکەم و ئەم شارەش دەکەم بە مایەی نەفرەت بۆ هەموو نەتەوەکانی سەر زەوی.“»\n٧ جا کاهینەکان و پێغەمبەرەکان و هەموو گەل گوێیان لێ بوو یەرمیا لە ماڵی یەزدان ئەم پەیامەی ڕاگەیاند. ٨ کاتێک یەرمیا لە قسەکردن بووەوە، لە هەموو ئەوەی یەزدان فەرمانی پێکردبوو بە هەموو گەلی ڕابگەیەنێت، کاهین و پێغەمبەر و هەموو گەل گرتییان و گوتیان: «دەبێ بمریت! ٩ بۆچی بە ناوی یەزدانەوە پێشبینیت کرد و گوتت کە ئەم ماڵە وەک شیلۆی لێدێت، ئەم شارەش وێران دەبێت و ئاوەدانی تێدا نابێت؟» ئینجا هەموو گەل لە ماڵی یەزدان لە یەرمیا کۆبوونەوە.\n١٠ کاتێک پیاوە گەورەکانی یەهودا گوێیان لەم قسانە بوو، لە کۆشکی پاشاوە سەرکەوتن بۆ ماڵی یەزدان، لەلای داڵانی دەروازە نوێیەکەی ماڵی یەزدان دانیشتن. ١١ ئینجا کاهین و پێغەمبەرەکان بە پیاوە گەورەکان و بە هەموو گەلیان گوت: «ئەم پیاوەیە شایانی حوکمی مردنە، چونکە پێشبینی خراپی لەسەر ئەم شارە کردووە، هەروەک بە گوێی خۆتان گوێتان لێ بوو!»\n١٢ یەرمیاش بە پیاوە گەورەکان و هەموو گەلی گوت: «یەزدان منی نارد بۆ ئەوەی لەسەر ئەم ماڵە و ئەم شارە پێشبینی بکەم، بە هەموو ئەو وشانەی گوێتان لێ بوو. ١٣ ئێستاش ڕەفتار و کردەوەکانتان چاک بکەنەوە و گوێڕایەڵی یەزدانی پەروەردگارتان بن، ئەویش پاشگەز دەبێتەوە لەو بەڵایەی سەبارەت بە ئێوە فەرموویەتی. ١٤ بەڵام من لەبەردەستتانم، ئەوەی پێتان باشە و ڕاستە بە منی بکەن. ١٥ بەڵام باش بزانن ئەگەر من بکوژن، ئەوا خوێنێکی بێتاوان دەخەنە ئەستۆی خۆتان و ئەم شارە و دانیشتووانەکەی، چونکە بەڕاستی یەزدان منی بۆ ئێوە ناردووە تاکو هەموو ئەم قسانە بەبەر گوێتاندا بدەم.»\n١٦ ئینجا پیاوە گەورەکان و هەموو گەل بە کاهین و پێغەمبەرەکانیان گوت: «ئەم پیاوە شایانی حوکمی مردنی نییە، چونکە بە ناوی یەزدانی پەروەردگارمانەوە قسەی لەگەڵ کردووین.»\n١٧ ئینجا هەندێک لە پیرانی یەهودا* هەستان و بە هەموو کۆمەڵی خەڵکەکەیان گوت: ١٨ «میخای پێغەمبەر لە شاری مۆرەشەت لە سەردەمی حەزقیای پاشای یەهودا پێشبینیی کرد و بە هەموو گەلی یەهودای گوت: ”یەزدانی سوپاسالار ئەمە دەفەرموێت:\n«”سییۆن وەک کێڵگە دەکێڵدرێت،\nئۆرشەلیم کاول دەبێت،\nگردەکەی پەرستگاش دەبێتە دارستانێکی بێ کەڵک.“*\n١٩ ئایا حەزقیای پاشای یەهودا یان کەسێکی دیکە لە یەهودا کوشتیان؟ ئایا لە یەزدان نەترسا و بەدوای ڕەزامەندی ئەوەوە نەبوو؟ ئایا یەزدان پاشگەز نەبووەوە لەو بەڵایەی فەرمووبووی بەسەریان دەهێنێت؟ وا بەڵایەکی گەورە بەسەر خۆمان دەهێنین!»\n٢٠ هەروەها پیاوێکی دیکەش هەبوو بە ناوی یەزدانەوە پێشبینی دەکرد، ئوریای کوڕی شەمەعیا، خەڵکی قیریەت یەعاریم بوو. ئەویش لە دژی ئەو شارە و ئەو خاکە پەیامێکی ڕاگەیاند، وەک پەیامەکەی یەرمیا. ٢١ جا یەهۆیاقیمی پاشا و هەموو پاڵەوانەکانی و هەموو پیاوە گەورەکان گوێیان لە قسەکانی بوو، پاشا داوای کرد بیکوژن. بەڵام ئوریا ئەمەی بیست، لە ترسان بەرەو میسر هەڵات. ٢٢ یەهۆیاقیمی پاشاش ئەلناتانی کوڕی عەکبۆری لەگەڵ چەند پیاوێک ناردە میسر. ٢٣ ئوریایان لە میسر دەرهێنا و هێنایانە لای یەهۆیاقیمی پاشا، بە شمشێر لێیدا و تەرمەکەی فڕێدایە ناو گۆڕی خەڵکی ئاسایی.\n٢٤ جگە لەوەش، دەستی ئەحیقامی کوڕی شافان لە پشت یەرمیا بوو بۆ ئەوەی نەدرێتە دەست گەل و بیکوژن.


HCI چییە؟ – کەی ئای تی ئێن\nدیزاین 8, ئه‌یلول 2017\nHCI کورتکراوەی Human–computer interaction (بەکوردی: کاردانەوەی کۆمپیوتەر بۆ مرۆڤ). HCI یەکێکە لە زانستەکانی کۆمپویتەر کە لەگشت ئەو لایەنانە دەکۆڵێتەوە بۆئەوەی دیزاین و تایبەتمەندی سیستەم یان کۆمپیوتەر بەشێوەیەک دابڕێژرێن کە لەلایەن بەکارهێنەرەوە کە مرۆڤە ئاسانتر و باشتر بەکاربێت. دەکرێت HCI هەم لە دیزاینکردنی ڕەقەواڵە هەمیش لە نەرمەواڵە بەکاربێت.\nمرۆڤ: مرۆڤ بەچەندین شێوە پێناسەی بۆکراوە بەڵام لەڕووی ئەم زانستەوە بەکۆمەڵێک هۆکار مرۆڤەکان جیادەکرێنەوە لەپێناو دیزاینکردنی ئەو سیستەمە. جیاکردنەوەی مرۆڤەکان بەنموونە لەڕێگای حەز، تەمەن، ڕەگەز، ئاستی خوێندەوری، خاوەن پێداویستی تایبەتەکان، ئاستی هۆشیاری لە کۆمپیوتەر و دەیان هۆکاری دیکەش.\nکۆمپیوتەر: لە زانستی HCI کۆمپیوتەر مەبەست لێی ئەو سیستەمەیە یان بەرنامەیە کە بەکارهێنەر بەکاری دەهێنێت. کۆمپیوتەریش دەکەوێتە چەند هاوپۆلێک لەوانە خێرایی، نرخ، قەبارە و کێش، ڕەنگ و شێوە، هۆی بەکارهێنان، فۆنت و دەیان هۆکاری دیکە.\nلەساڵی ١٩٨٧ شنایدەرمان لەگەڵ پلایسانت لە ٢٠٠٩ هەروەها لەساڵی ١٩٩٠ نیلسۆن و مۆلیخ کۆمەڵێک هۆکارییان دانا کە یارمەتی داڕشتن و دیزاینکردنی سیستەمی کۆمپیوتەر یان بەرنامەی کۆمپیوتەری دەدات. لێرەدا بەکورتی باسییان دکەین\nڕێگریکردن لەهەڵە، هەر سیستەمێک دابڕێژی واباشترە کەمترین هەڵەی تێدابێت، واتە وابکەیت بەکارهێنەر بەپێی ویستی دانەر سیستەمەکە بەکاربەرێت. بەجۆرێک کەبەکارهێنەر هەستبکات بەرنامەکە کۆنتڕۆڵکراوە.\nگەڕاندنەوەی کرداری هەڵە (undo) ئەمەش بۆئەوەی بەکارهێنەر ئەگەر هەڵەیەکی کرد بەئاسانی بگەڕێتەوە دۆخی پێشوو.\nبەکارهێنانی دەستەواژەی ئاسان لەسیستەم تاوەکوو هەمووان بەئاسانی تێبگەن. نموونە دووکەوتنەوە لەهەندێ دەستەواژەی تایبەت و تەکنەلۆژی لەبڕی ئەوە دەستەواژە گشتییەکان بەکاربێن باشترە.\nدابینکردنی ڕێبەر و فێرکاری بۆ بەکارهێنەر (User Guide) تا چۆنییەتی بەکارهێنانی سیستەمەکە تێبگات.\nبوونی فیدباک لەسیستەمەکە تاوابکات بەکارهێنەر بزانێت چی کردووە و کاردانەوەی سیستەم بۆکارەکەی چی بووە.\nڕیزبەندی درووست لەکاتی بەکارهێنان نموونە کاتێک بەکارهێنەر دەیەوێت لەماڵپەڕێکی کڕین شتێک بکڕێت ئەوا بەکارهێنەر چاوەڕێی ئەوەدەکات کۆتا هەنگاو دوگمەی دووبارە دڵنیابوونەوە (Confirm) لەکڕینی کەلووپەلەکە دابگرێت.\nکەمکردنەوەی ئەو شتانەی کەوادەکات مرۆڤ لەبیرییان بچێتەوە بۆنموونە بوونی پەڕەیەک کە بەکارهێنەر هەموو زانیارییەکان پڕبکاتەوە ئەوە ئەگەری زۆرە زانیارییەکان زووتر لەبیری ئەو کەسە بچنەوە لەوەی ئەگەر هەمان زانیاری لە ٣ پەڕەی جیاوازدا پڕبکاتەوە.\nیەکێکی دیکە لەبابەتەکانی HCI بریتییە لە پرەنسیپەکانی گێشتالت (ناوێکی ئەڵمانییە) بۆ هاوپۆلکردن و بەگرووپکردنی سیستەم و دیزانەکانە، ئەم پڕەنسیپانە لەوە هات کۆمەڵەیەک لە سایکۆلۆجیستەکانی ئەڵمانیا لە سەرەتای سەدەی ١٢ەم لێکۆڵینەوەیان لەسەر کاردانەوەی چاوی مرۆڤکرد یەکێک لەوشتانەی بۆیان دەرکەوت کەچاوی مرۆڤ خۆکارانە کاتێک سەیری ماددەیەک یان شتێک دەکات ئەوا یەکەم شت شتێک دەبینێت. گێشتاڵت بریتییەلە لە هاوپۆلکردنی چەند جۆرێک لەشێوە و ڕیزکردن کە دەکرێت لە سیستەم یان بابەتەکانی کۆمپیوتەریشدا بەکاربێت. لێرە چەند نموونەیەک باسدەکەین.\n1- پڕەنسیپی پڕۆکسیمیتی: ئەم پڕەنسیپە وەک لەوێنەکەی خوارەوە دەرکەوتووە چەند بژاردەکەیەکە بەشێوەیە ئاسۆیی و ستوونی ڕیزکراون. بەپێی ئەم پڕەنسیپە کە مرۆڤ یەکەمجار لەچەند چرکەی یەکەم کە دیزاینێک لەم چەشنە دەبینێت ئەوا تێدەگات کە ئەوانەی بەئاسۆیی ڕێزکراون پەیوەندیدارن بەیەکەوە و ئەوانەی بەستوونیش ڕیزکراون ئەوانیش بەشێکی دیکەن و پەیوەندیدارن بەیەکەوە.\n٢- پڕەنسیپی بەردەوامی (کۆنتینیوتی) :ئەم پڕەنسیپە بریتییە لە هێڵێکی درێژرکراوە کەخاڵی دەستپێکی هەیە لەگەڵ خاڵی کۆتایی وەک لەوێنەی خوارەوە دیارە کە خاڵی دەستپێک لەناو پیتی H دەستپێدەکات و لای گەڵایەکە کۆتایی دێت. کاتێک مرۆڤ سەیری وێنەیەک یان لۆگۆیەک دەکات کە ئەم پڕەنسیپەی تێدابەکارهاتبێت ئەوا یەکەم سەرنج کەبۆی دەچێت ئەو هێڵەیە کە دەستپێکی هەیە و چاوی مرۆڤ دەیەوێت کۆتایی ئەو هێڵە ببینێت.\nتێبینی: لێرەدا تەنیا باسی ٢ پڕەنسیپمان کرد بەڵام لەوە زیاترە بۆیە دەتوانن لەسەرچاوەکانی خوارەوە یان لەئینتەرنێت بەدوای ئەوانی دیکەشدا بگەڕێن.\nدەرچووی بەشی تەکنەلۆژیای زانیارییەکانم. هەوڵدەدەم لەڕێگای KITNەوە زانیاری درووست بەخوێنەران بدەم


یەدەگی دراوی بیانی عێراق ٧٠ ملیار دۆلاری تێپەڕاند\nراوێژکاری دارایی سەرۆک وەزیرانی عێراق رایگەیاند، بانکی ناوەندی یەدەگی خۆی لە دراوی بیانی گەڕاندووەتەوە کە نرخەکەی ٧٠ ملیار دۆلاری تێپەڕاندووە. دەشڵێت، "ئەمەش سێ ھێندەی ئەو قەرزە دەرەکییانەیە کە دەبێت لە ماوەی ساڵەکانی ٢٠٢٢-٢٠٢٨ بدرێنەوە".\nمحەمەد مەزھەر ساڵح راوێژکاری دارایی مستەفا کازمی سەرۆک وەزیرانی عێراق بە ئاژانسی فەرمی هەواڵی عێراقی راگەیاند، بانکی ناوەندی یەدەگی خۆی لە دراوی بیانی گەڕاندووەتەوە کە نرخەکەی ٧٠ ملیار دۆلاری تێپەڕاندووە.\nئاماژەی بەوەشدا، ئەمەش سێ ھێندەی ئەو قەرزە دەرەکییانەیە کە دەبێت عێراق لە ماوەی ساڵەکانی ٢٠٢٢-٢٠٢٨ بیانداتەوە.\nراوێژکارەکەی سەرۆک وەزیرانی عێراق ئاماژەی بەوەشدا، عێراق لە نێوان ساڵەکانی ٢٠٢٠-٢٠٢١ بەھۆی کێشمەکێشی نرخەکانی بازاری وزەی جیھانی و کەمبوونەوەی بەرھەمھێنانی نەوت لە دوای رێککەوتنەکانی (ئۆپێک +) و خراپبوونی خواستی جیھانی لەسەر نەوتی خام، رووبەڕووی کێشەی دارایی ببوویەوە.\nبانکی ناوەندیی عێراق لە مانگی کانوونی یەکەمی ساڵی رابردوو راگەیاند، یەدەگی دراوی بیانی گەیشتووەتە ٦٤ ملیار دۆلار.\nدوێنێ یەکشەممە، عەلی عەلاوی وەزیری دارای عێراق لە کۆبوونەوەی لەگەڵ نوێنەرانی سندوقی دراوی نێودەوڵەتی لە بەغدا رایگەیاند، دۆخی دارایی عێراق زۆر باشە و پێویستی بە هاوکاری نییە.\nئاماژەی بەوەشدا، لەگەڵ چەند پسپۆڕێکی ئابوری لە سندوقی دراوی نێودەوڵەتی و ئەمریکی ڕێکەوتنیان کردووە بۆ ئەوەی پاڵپشتی عێراق بکەن لە ئەنجامدانی چاکسازی و یارمەتیدانی عێراق بۆ سەرکەوتن بەسەر ئاستەنگە داراییەکاندا.\nعێراق، دووەم گەورەترین بەرھەمھێنەری نەوتە لە نێو وڵاتانی رێکخراوی ئۆپێک و بۆ تەرخانکردنی بودجەی ساڵانەی بەڕێژەی ٩٠٪ پشت بە داهاتی نەوت دەبەستێت.


تیۆریی بزووتنەوە کۆمەڵایەتییەکان – کوردستان و کورد\nبزووتنەوەی کۆمەڵایەتی جۆرێک لە ئاکاری (Ethicd) کۆمەڵایەتییە کە بەوان هۆکار، دەستەیەکی زۆر لە مرۆڤەکان دژکردەوە و ناڕەزایەتیی خۆیان لە چوارچێوەی، کاری گشتی (collestiv actin) ئاگاهانە و مەبەستدار لە دۆخی ئارایی دەردەبڕن. ئەم ڕابوونە دەتوانێ شەبەنگێکی بەربڵاو لە بابەتە سەرەکییەکانی وەک، نابەرابەریی کۆمەڵایەتی، ئایینی، هەڵاواردن و جیاوازی، تەناهی، دۆخی ئابووری (هەژاری)، کولتووری و…بێ. پارادایمی سەرەکیی ئەم پێواژۆیانە ناڕەزایەتیی ئاشتیانە و سڤیلمەندە، هەرچەند جۆر و شێوازی تریش لە نافەرمانیی مەدەنی هەر لە ڕێپێوانی پڕ لە توندوتیژی هەتا شەڕ و تێکهەڵچوون بوونی هەیە. دوو ئامانجی سەرەکی لەو بزوتنەوانەدا یەک: چاکسازی (لە نزمترین ویستدا) و دوو، گۆڕان (لە بەرزترین حاڵەتدا) خۆیا دەبن.


شێخ تاھیر شووشی: ئیدریس بارزانی لە رووی ھزرەوە زۆر لە تەمەنی خۆی گەورەتر بوو - باسنیوز\nشێخ تاھیر شووشی: ئیدریس بارزانی لە رووی ھزرەوە زۆر لە تەمەنی خۆی گەورەتر بوو\n31 ساڵ بەسەر کۆچی دوایی ئیدریس بارزانیدا تێدەپەڕێت\nرۆژی ٣١/١/١٩٨٧، گەلی کوردستان سەرکردە و خەباتگێڕێکی گەورەی وەک ئیدریس بارزانیی لەدەست دا، کە خاوەن مێژوویەکی پڕ لە سەروەرییە و لە بنەماڵەیەکی کوردپەروەر و لە شۆڕشگێڕەکانی بارزان پەروەردە کراوە، لەو دەڤەرەی لە مێژووی رزگاریخوازی نەتەوەی کورددا چەندین رابەر و سەرکردەی گەورە تێیدا سەریان ھەڵداوە.\nئیدریس بارزانی، لە شۆڕشی ئەیلوول لەگەڵ براکەی، مەسعود بارزانی، لەژێر رێنمایی مامۆستای بیری ئازادیخوازانەی نەتەوەییان کە باوکیان بووە، رۆڵێکی کارا و گرنگیان بینیوە و لەدوای نسکۆی شۆڕشیش لە ١٩٧٥، وێڕای رووبەڕووبوونەوەی ئەو ھەموو تەحەدییانەی رووی لە گەلی کوردستان و پێشمەرگە کرد، سەرکەوتووانە شۆڕشی گوڵانیان بەڕێوە برد.\nئیدریس بارزانی، وێڕای مێژووی پڕ لە خەبات و شۆڕشگێڕی و پێشمەرگایەتی، رۆڵێکی کارای گێڕاوە لە ئاساییبوونەوە و بەھێزکردنی پەیوەندیی نێوان لایەن سیاسییەکانی کوردستان، ھەر بۆیە بە ئەندازیاری ئاشتیش ناو دەبرێت. بۆ قسەکردن لەسەر لاپەڕەکانی خەباتی ئەم سەرکردەیە و ھەڵدانەوەی چەند وێستگەیەکی گرنگی ژیانی پێشمەرگایەتی، ئەم گفتوگۆیەمان لەگەڵ شێخ تاھیر عەبدولغەفوور شووشی، تێکۆشەر و کەسایەتیی ناسراوی کوردستان کرد:\n(باس) ئیدریس بارزانی، وێڕای ئەوەی کوڕی سەرکردەی مێژوویی مستەفا بارزانی بووە، ھاوکات رۆڵ و ناوبانگێکی گەورەی لە ھەردوو شۆڕشی ئەیلوول و گوڵاندا ھەیە، دەکرێت سەرەتاکانی دەرکەوتنی ئەم سەرکردە گەورەیە باس بکەیت؟\nشێخ تاھیر: ئیدریس بارزانی، لە ساڵی ١٩٤٤ لە گوندی بارزان لەدایک بوو، ھەر لەو رۆژەوە کەوتووەتە نێو دەریایەکی پڕ مەینەت و کارەسات و جەنگ و ماڵوێرانی و دەربەدەری، چونکە لەوکاتەدا بارزانیی باوکی، سەرکردایەتیی شۆڕش و بەرخودانی دەکرد و کەوتبوونە نێو کێشمەکێشێکی گەورە لەگەڵ حکوومەتەکانی عێراق و ئینگلیز، بۆ بەدەستھێنانی مافە رەواکانی میللەتی کورد. لە ئەنجامی شۆڕشی بارزان ١٩٤٥ و ئاوارەبوونی بارزانییەکان بۆ رۆژھەڵاتی کوردستان لە ١٩٤٦ی بەدوادا ھات، ئەوکاتە تەمەنی کاک ئیدریس ٢ ساڵ بوو، لە کاتی گەڕانەوەیان بۆ باشووری کوردستان، ئیدریس بارزانی لەگەڵ چەند کەسانێک و شێخەکانی بارزان و خێزانەکایان بە فەرمانی حکوومەتی عێراقی دوور خرانەوە بۆ مووسڵ. شێخ ئەحمەد بارزانی و چەند کەسێکی تریان خستە زیندانی بەسرە. بارزانی لەگەڵ جەنگاوەران سەریان بۆ حکوومەتەکانی ناوچەکە دانەنەواند و روویان کردە یەکێتیی سۆڤیەت، تا ١٩٥٨ گەڕانەوە عێراق و جارێکی تر کاک ئیدریس لەگەڵ باوکی بەیەک شاد دەبنەوە و لە یەکێک لە قوتابخانەکانی بەغدا، لەگەڵ کاک مەسعود بارزانیی برای درێژە بە خوێندن دەدەن و لە ١٩٦٢ ھەردووکیان واز لە خوێندن دەھێنن و دەچنە ریزەکانی شۆڕش و کوردایەتی دەکەن، رۆژ لەدوای رۆژ ئەستێرەیان زیاتر دەگەشێتەوە و دەبنە پێشمەرگە و یاریدەدەر بۆ راپەڕاندنی کارەکانی شۆڕش.\n(باس) ئەو وێستگە و رووداوانە لە ژیانی ئیدریس بارزانی، چ رۆڵێکی لەسەر دروستبوونی ئەو خەسڵەتانە ھەبووە کە پێی ناسراوە؟\nشێخ تاھیر: ئیدریس بارزانی ھەر لە منداڵییەوە دەرکەوت، کە زۆر زیرەک و ژیر و چالاک بووە و بیرکەرەوەیەکی کارامە بووە و زۆر حەزی لە خوێندن بووە و تێکەڵ بە کەسانی بیرمەند و ئەدیبان دەبوو، تەنانەت لەسەر دەستی شێخ بابۆ و کەسانی تر لە بنەماڵەی شێخەکانی بارزان و کەسانی بەتەمەنی ئەو ناوچەیە بووە خاوەن مێژوویەکی دێرین و پەند و بەسەرھاتەکان، رەفتارەکانی ئیدریس بارزانی لە رەفتارەکانی شێخەکانی بارزان دەچوو، چونکە خۆی بە موریدیان دەزانی و ھەر لەو رێگایەوە بوو بە ئەھلی تەسەوف و خوداناسی. دەڵێن: ئیدریس بارزانی ھەر لە منداڵییەوە کەسێکی ھەستیار و بیرتیژ و چەلەنگ بووە و لە رووی ھزر و بیر و رەفتارەوە زۆر لە تەمەنی خۆی گەورەتر بووە، حەزی لە خوێندن بووە، شارەزایی لە زمانەکانی (کوردی، عەرەبی، فارسی، ئینگلیزی تا رادەیەک ھەبووە). ئیدریس وەک بارزانی باوکی، خاوەن ئیمان و بیر و باوەڕێکی بێ سنوور بوو، زۆر لە ئایەتی قورئان و فەرموودەکانی پێغەمبەر (د.خ)ی لەبەر بووە و لە قسەکانی خۆیدا ئاماژەیانی پێ دەکرد و لە ھەمان کاتدا رێز و پێزانینی بۆ ئایین و ئایینزا جۆراوجۆرەکان ھەبووە، وەک مەسیحی و ئێزدی و کاکەیی و یەھودی و ئایینەکانی تر.\n(باس) ھەڵسوکەوتی لەگەڵ منداڵەکانی و پێشمەرگە و ھەڤاڵانی چۆن بووە؟\nشێخ تاھیر: ئیدریس بارزانی بۆ منداڵەکانی، باوکێکی بەھیمەت و بەسۆز بوو، بە باشترین شێوە پەروەردەی دەکردن، تا لە پاشەڕۆژدا بتوانن خزمەتی کوردستان بکەن، لە ھەمان کاتدا بایەخێکی زۆری بە پێشمەرگە و کەسانی ھەژار و بێ دەرامەت دەدا. خاوەنی دڵێکی فراوان و ھیمەتێکی بێ سنوور بووە و زۆر مرۆڤدۆست بوو، خاوەن ئەزموونێکی دەوڵەمەند بووە، وەڵامی بۆ ھەموو پرسیارەکان ھەبووە و بەئاسانی دۆست و دوژمنی خۆی لەیەک جودا دەکردەوە، خاوەنی فەرھەنگێکی قووڵی کوردایەتی و شۆڕشگێڕی بوو.\n(باس) لە مەیدانی شۆڕش و پێشمەرگایەتیدا چۆن بووە، بەتایبەتی کە سەرپەرشتیی چەند داستانێکی وەک ھەندرێن و زۆزکی کردووە؟\nشێخ تاھیر: چوونی ئیدریس بارزانی بۆ ناو ریزەکانی شۆڕش لە ١٩٦٢، بووبووە جێگای متمانەی بارزانیی باوک و رۆژ لەدوای رۆژ گەورەتر دەبوو و پەیوەندییەکانی لەگەڵ دامودەزگاکانی شۆڕش و ھێزی پێشمەرگە فراوان و قووڵتر دەبوو، ھەروەھا پەیوەندییەکی باش و کارای لەگەڵ ناوداران و سەرۆک ھۆز و خەڵکی لە ھەموو کوردستان پەیدا کردبوو، چونکە خۆی سەرکردەیەکی ژیر و لێھاتوو بوو، لەسەر ھەموو ئاستەکانی سیاسی و سەربازی و حزبی و کۆمەڵایەتی، لە ماوەیەکی کەمدا بوو بە خاوەنی ئەزموون و خاوەنی بڕیار، بۆ یەکەمین جار بە فەرمانی باوکی، سەرپەرشتیی (داستانی ھەندرێن و زۆزک)ی لە ١٩٦٦ کرد و ھێرشی دڕندانەی سوپای عێراقیان تێکشکاند. ئەوە سەرکەوتنێکی گەورە بوو بۆ پێشمەرگەی کوردستان و سەدایەکی گەورەی لەناوەوە و دەرەوەدایەوە، حیکمەتی ئیدریس بارزانی چووە نێو دڵ و مێشکی ھەموو کوردێکی دڵسۆز و شۆڕشگێڕ، ھەر ئەوەیش وای کرد حکوومەتی عەبدولڕەحمان بەزاز، ملکەچی ئاگربەست بکات بۆ شەڕ راوەستاندن و گفتوگۆکردن لەگەڵ سەرکردایەتیی شۆڕش و دەرکردنی بەیانی ٢٩ی حوزەیرانی ١٩٦٦ بۆ چارەسەرکردنی کێشەی گەلی کورد لە چوارچێوەی عێراقدا.\n(باس) ئێستا باسی دانوستاندن لەگەڵ حکوومەتی ناوەندی دەکرێت، چ پەندێک لە ئیدریس بارزانی وەربگرین، بەتایبەتی کە خۆی و براکەی سەرۆک مەسعود بارزانی، رۆڵێکی کارایان لەو گفتوگۆیانەدا گێڕا کە رێککەوتننامەی ١١ی ئاداری ١٩٧٠ی لێ کەوتەوە؟\nشێخ تاھیر: لە گەرمەی گفتوگۆکانی ١٩٧٠ لەنێوان بەرپرسانی حکوومەت و سەرکردایەتیی شۆڕش بە سەرپەرشتیی بارزانی، ئیدریس بارزانی لە تەمەنێکی گەنجدا بوو، بەڵام لەبەر ژیری و توانا و دیدی سیاسیی بەھێزی، رۆڵێکی سەرەکیی لەو گفتوگۆیانەدا گێڕا و لە کاتی خوێندنەوەی بەیانی ١١ی ئاداردا، خۆی و سەرۆک مەسعود بارزانی، لەگەڵ سەرۆک کۆماری عێراق لە بەغدا ئامادە بوون، پێشوازییەکی گەرم و بێ وێنەیان لەلایەن خەڵکی کوردستان و عێراق لێ کرا و لە بەرەبەیانی رۆژی دووەم، لە گۆڕەپانی تەحریر لەگەڵ (ئەحمەد حەسەن بەکر)ی سەرۆک کۆماری عێراق و چەندین بەرپرس، ئامادەی رێپێوانێکی جەماوەریی گەورە و خوێندنەوەی وتاری خۆشحاڵی و پشتگیری بۆ رێککەوتنەکە بوون.\n(باس) لە مێژوودا باس لەو رۆڵەی ئیدریس بارزانی دەکرێ، کە لە ١٩٧٤ لە کاتی ھێرشی دڕندەی حکوومەتی عێراق بە سەرپەرشتیی راستەوخۆی سەددام حوسێن کرایە سەر ناوچە کوردستانییەکان، دەکرێ تیشکی بخەنە سەر؟\nشێخ تاھیر: راستە ئیدریس بارزانی لە کاتی قەیران و رۆژە سەختەکاندا توانیی رۆڵێکی گەورە بگێڕێت لە گۆڕینی شکست بۆ سەرکەوتن و وەرچەرخان، کاک ئیدریس سڵی نەدەکردەوە لە خزمەتی دۆزی رەوای میللەتی کورد، بەتایبەتی لە ئاداری ١٩٧٤، دوای تێکچوونی پەیوەندییەکان، بە سەرپەرشیی ئیدریس بارزانی شاندێکی کورد چوون بۆ بەغدا بۆ وتووێژ لەگەڵ سەدام حوسێن، بۆ چارەسەرکردنی کێشەکان، یاخود درێژکردنەوەی ماوەی جێبەجێ‌کردنی ناوەڕۆکی پەیماننامەی ١١ی ئادار، بەڵام بەرپرسانی حکوومەت پێشنیازەکەیان رەت کردەوە و ھێرشی سەربازیی دڕندانەیان بۆ سەر پێشمەرگە و خەڵکی سڤیل فراوانتر کرد. لە کاتی شەڕ و ھێرشەکاندا لە ١٩٧٤، ئیدریس بارزانی ڕۆڵێکی گەورەی گێڕا لە بەڕێوەبردنی بەرەکانی شەڕ و دەستەبەرکردنی ھەموو پێداویستییە سەربازییەکان بۆ تەواوی ھێزەکانی پێشمەرگە لە سەرتاسەری کوردستان، ئەوەش بووە ھۆی تۆمارکردنی سەرکەوتن و داستانێکی گەورە، چ جای دەسبەسەرداگرتنی چەک و تەقەمەنییەکی زۆری سوپای عێراقی.\n(باس) ئەی لە شۆڕشی گوڵاندا دوای رێککەوتننامەی جەزائیر، رۆلێ ئیدریس بارزانی چوون بوو؟\nشێخ تاھیر: لە ١٩٧٥، دوای رێککەوتننامەی جەزائیر لەنێوان شای ئێران و سەدام حوسێن، کاک ئیدریس حەکیمانە دژ بەو رێککەوتنە پیلانگێڕییە وەستا و بڕیاری دا لەگەڵ مەسعوود بارزانیی برای و سەرکردەکانی تر درێژە بە شۆڕش بدەن و ئەو واقیعە قبووڵ نەکەن. رێککەوتننامەکە کاردانەوەی گەورەی خستە سەر شۆڕش و خەڵکی کوردستان و بووە ھۆکارێک بۆ سەرھەڵگرتن و کۆچکردنی ھەزارەھا پێشمەرگە و خێزان بەرەو ئێران و گەڕانەوەی ھەزارەھای تر بۆ عێراق و بڵاوە پێکردنیان لە ناوەڕاست و خوارووی عێراقدا، ئەوەش کارەساتێکی چاوەڕواننەکراو بوو، لەو رۆژەدا کورد ھیچ دۆستێکی نزیکی لە دەوروبەری خۆی نەبینی. نسکۆی شۆڕش و ئاوارەبوون بۆ ئێران کاردانەوەیەکی نەخوازراوی ھەبوو، بارێکی قورس و گرانتری خستە سەر شانی کاک ئیدریس، بەڵام بە ورەیەکی بەرز و ھەستێکی پۆڵایینەوە بە ئەرکەکانی خۆی ھەستا. دووبارە دەستی بە رێکخستنەوەی رێزەکانی ھێزی پێشمەرگە کردەوە و لەگەڵ کاک مەسعود خۆیان ئامادە کرد بۆ ھەڵگیرساندنی سەرلەنوێی شۆڕش.\n(باس) لەناو ئەو بارودۆخە نەخوازراوەدا، ئەو کۆسپ و ئاستەنگانە زۆر بوون بۆ پێشمەرگە و شۆڕش، لەلایەکی ترەوە نەھامەتیی گەلی کوردستانیش زۆر بوو، ئیدریس بارزانی چۆن توانی شکست بگۆڕێت بە ھەستانەوە و وەرچەرخان بەرامبەر پیلانی نێودەوڵەتی دروست بکات؟\nشێخ تاھیر: با بەشێک لەو ئاستەنگانە باس یکەم کە ھاتنە بەردەم کاک ئیدریس: ئەو دەیدی چۆن بەشێکی میللەتی کورد لە ئەنجامی رێککەوتننامەکە تووشی نەھامەتی و بێھیوایی بووە، ھەموو خەم و پەژارەکانی میللەتەکەی لەئەستۆ گرت و بووە کۆڵەکەی ڕاگرتنی ھاوکێشەکان، کە بە چ شێوەیەک بەرەو کەناری ئارامیی ببا و ئەو دڵەڕاوکێ و نەھامەتییە بڕەوێنێتەوە کە خەڵکێک بەدەستیەوە گیری خواردبوو.\nزیادبوونی ھەڕەشە و فشارەکان بۆ سەر ئیدریس بارزانی و و یاوەر و ھەڤاڵانی، لە ھەموو لایەکەوە دۆستەکانی دوێنێی بووبوونە دوژمنی ئەمڕۆیان بەتایبەت دەزگا ئەمنییەکانی ئێران. ھەموو بەرنامەی ئێران بریتی بوو لە گەڕاندنەوەی پەنابەرانی کورد بۆ عێراق و کوشتنی ڕۆحی کوردایەتی لەنێو دڵ و ناخ و مێشکی ھەر تاکێکی شۆڕشگێڕی کورد.\n(باس) ئەندازیاری بەرەی کوردستانی و ئەندازیاری ئاشتی، یەکێک لەو خەسڵەت و دەستکەوتانەی ئیدریس بارزانی بوو، لەو کاتە ھەستیار و نالەبارەدا چۆن ئەو رۆڵەی گێڕا؟\nشێخ تاھیر: ئەوانەی لەنزیکەوە ئاگاداری بارودۆخی بزووتنەوەی رزگاریخوازی کورد بووبن، بەتایبەت لە ساڵی ھەشتاکاندا، دەڵێن: کوردستان بە کات و ساتێکی ھەستیار و نالەباردا گوزەری دەکرد، ئەوانەی چوونە ھەندەران و ئەوانەی لەسەر دەستی رژێم دوور خرابوونەوە، ناچار کرابوون ژیانێکی کولەمەرگی لەناو کەمپە زۆرەملێکان بەسەر ببەن، زۆرێکیان تووشی داپڵۆسین و ئەشکەنجە و زیندانی و لەسێدارەدان بوونەوە، ئەو پێشمەرگانەی بەرەنگاری ئەو رژێمە بوونەوە لە حاڵەتی ناتەبایی و پەرتەوازەییدا بوون و زۆر جار دژ بەیەک دەجەنگان.\nکاک ئیدریس خۆی بە خەمخۆری گەلەکەی دەزانی، ھەموو ھەوڵ و تەقەلایەکی ئەوەبوو بتوانێ رۆژێک لە رۆژان کارێکی گرنگ و کاریگەر بۆ یەکریزی و یەکگرتنەوەی پارتەکان و پێشمەرگەی کوردستان ئەنجام بدات، ئەوەبوو لە ١٩٨٦ ھەوڵ و تەقەڵا و کۆششی خۆی خستە گەڕ بۆ ئاساییکردنەوەی پەیوەندیی نێوان لایەنە سیاسییەکان و شۆڕشگێڕان بۆ گفتوگۆ و ئاڵوگۆڕکردنی بیر و بۆچوونەکانیان سەبارەت بە یەکڕیزی و یەکدەنگی و تەبایی ھێزەکان و یەکخستنەوەی سەنگەرەکانی پێشمەرگە دژی داگیرکەران. ھەر لەو روانگەیەوە داوای لە بەرپرسانی کۆماری ئیسلامی و دۆستانی کورد کرد یارمەتی بدەن بۆ ناوبژیکردن لەنێوان لایەنە کوردییەکان و ھانیان بدەن یەک بگرنەوە و یەکڕیزیی نێوماڵی کورد، ناکرێ ئەوە لەبیر بکەین کە بەڕێز (جەلال تاڵەبانی)، ئەویش لەلای خۆیەوە رۆڵێکی گەورە و گرنگی ھەبوو لەگەڵ بەرپرسانی حزب و رێکخراوە کوردییەکانی تر و بەپیر بانگەوازەکەی کاک ئیدریسەوە ھاتن و لە ١٩٨٧ بەرەی کوردستانی عێراقیان راگەیەند، ھەر ئەو بەرەیە بوو ترس و دڵەڕاوکێی خستە نێو دڵی دوژمنانی کورد و توانی سەرکەوتنی گەورە بەدەست بێنێ، تا سەرھەڵدانی مێژوویی خەڵکی کوردستان و دانانی ناوچەی دژەفڕین لەلایەن ھاوپەیمانان و دابینکردنی ئەمن و ئاسایش بۆ خەڵکی کوردستان و گەڕانەوەی پەنابەران بۆ سەر زێدی خۆیان و ناچارکردنی رژێم بە کشانەوەی لە کوردستان و دامەزراندنی پەرلەمان و حکوومەت و چەسپاندنی سیستەمی فیدراڵیی کوردستان، بە بڕیاری ئەنجومەنی نیشتمانی کوردستان، ئەم دەستکەوتانە تێکڕا بەرھەمی بەرەی کوردستانی و یەکڕیزیی گشت پارت و خەڵکی کوردستان بوو.\n(باس) کاردانەوەی کۆچی دواییەکەی چۆن بوو؟\nشێخ تاھیر: ئەو رۆژە یەکێک لە گەورەترین سەرکردەکانی کورد ماڵئاوایی لێ کردین، بەڵام بە رۆح و بە فیکر نا، بەڵکوو تەنیا بە جەستە، ھەر بۆیە گەلی کوردستان ئەم سەرکردەیە بە ناوی (شەھیدی ھەمیشە زیندوو) ناو دەبەن، ئەوە بوو بە غەم و پەژارەیەکی زۆرەوە لە ٣١/١/١٩٨٧ ھەواڵی ماڵئاوایی سەرکردەی کورد (ئیدریس بارزانی) بڵاو بووەوە، زۆربەی زۆری خانەوادە کوردەکان لە کوردستان و وڵاتانی دەرەوە بە شین و گریانەوە بەرگی رەشیان پۆشی. بە لەدەستدانی ئیدریس بارزانی، کوردستانییان تووشی شۆک بوون، ھێشتا میللەتی کورد و شۆڕشەکەی پێویستیان پێی بوو، دەبینین ماڵباتێکی زۆری کوردستانیان ناوی منداڵەکانیان دەنێن (ئیدریس) لە خۆشەویستیی ئەو سەرکردەیە. ھەرچەندە کاک ئیدریس لە تەمەنی ٤٣ ساڵیدا ماڵئاوایی لە شۆڕشگێڕان و خەڵکی کوردستان کرد، بەڵام ھەمیشە قسە و بیر و رەفتار و چالاکییەکانی لەناو ھزر و بیر و دەروونی ھەزارەھا ھەواداری ئەو رێبازە ھەر دەمێنێتەوە.\nوێنەیەکی شێخ تاهیر و چەند وێنەیەکی ئیدریس بارزانی و سەرۆک بارزانی\nزیاتر... زانیار سەردار قڕگەیی\nمنه‌وه‌رى كورد تۆفیق وه‌هبى له تۆماره مێژووییه‌كانى كه‌مال مه‌زهه‌ردا\n1979/3/1 ئەو رۆژەی کوردستان بۆ كۆچى دوایى بارزانى ماته‌مى گێڕا\nبەپرسێکی پێشووی بارەگای بارزانی: بارزانی کەسێکی له‌خۆبردوو و خاكی بوو زۆر رێزی له هه‌ژاران ده‌گرت\nشیعر و ده‌نگى هه‌زار ئاهه‌نگى (دیلان)\nسرووده نه‌ته‌وه‌ییه‌كانى مه‌رزییه فه‌ریقى گڕى ڕابوونى نه‌ته‌وه‌یین\nد. ئیحسان فوئاد شاعیری زانستخواز\nپرۆفیسۆر نه‌سرین فه‌خرى... بارنێک لە کێڵگەی وشەدا\nڕاگواستنى بارزانییه‌كان بۆ سلێمانی\nراگواستنى بارزانییه‌كان به‌ره‌و سلێمانی\nعیزەدین مستەفا ڕەسول: ده‌بوایه 100 ساڵ له‌مه‌وبه‌ر ده‌وڵه‌تی كوردستانی دابمه‌زرایه\nمەحما.. ئەو پیاوەی داعشەکان دەخەڵەتێنێت و 17 کەس رزگار دەکات


کاربەدەستانی ئێران سەرەخۆشیی خۆیانیان بە بۆنەی کۆچی دوایی شەجەریان ڕاگەیاند - SAHAR KURDISH (Sorani)\nکاربەدەستانی ئێران سەرەخۆشیی خۆیانیان بە بۆنەی کۆچی دوایی شەجەریان ڕاگەیاند\nتشرینی یه‌که‌م 08, 2020 20:10 Asia/Tehran\nسەرۆک کۆماری ئێرانی ئیسلامی لە پەیامێکدا وێڕای سەرەخۆشی کردنی کۆچی دوایی «موحەممەد ڕەزا شەجەریان» مامۆستای ئاوازی ئێران، وتیشی: بە دڵنیاییەوە گەلی قەدرزانی ئێران، ناوو یادو بەرھەمەکانی ئەم ھونەرمەندە خۆشەویستەیان لە بیر ناچێتەوەو بەردەوام لە بیرەوەرییەکانیاندا بە زیندویی ڕایدەگرن.\nموحەممەد ڕەزا شەجەریان مامۆستای ئاوازی ئێران ، دوای نزیکەی چوار ساڵ پەک کەوتوویی و بەرگەگرتنی نەخۆشیی شێرپەنجە، ڕۆژی پێنج شەممە لە تەمەنی ٨٠ ساڵی دا ماڵئاوایی لە ژیان کرد.\n«حەسەن ڕۆحانی» سەرۆک کۆماری ئێرانی ئیسلامی ڕۆژی پێنج شەممە لە توییتێکدا نووسی:«موحەممەد ڕەزا شەجەریان» سیمای ھەڵکەوتەی ھونەری و ئافرێنەری ھەرماوترین چریکە دڵنشینەکانی ئێران و بێژەری «ڕەببەنا»ی مانگی ڕەمەزان، میراتێکی بایەخمەندی لە خۆی بەجێ ھێڵا.\n«ئیسحاق جەھانگیری» یاریدەری یەکەمی سەرۆک کۆماریش لە پەیامێکدا وێڕای سەرەخۆشی کردنی کۆچی دوایی «موحەممەد ڕەزا شەجەریان» پێی داگرت: ناوی بەڕێزی بەدڵنیاییەوە لە داھاتووش دا ھەروا دەدرەوشێتەوە، وەک چۆن لە ئێستاو ڕابردووش دا میراتێکی بایەخمەندی ھەبووە.\n«عەلی لاریجانی» ڕاوێژکاری ڕابەری باڵای شۆڕشی ئیسلامیش لە پەیامی سەرەخۆشییەکەی دەنگی «موحەممەد ڕەزا شەجەریان»ی بە میراتێکی ئیسلامی و ئێرانی وەسف کرد کە لەدڵدا ھێلانەی کردووەو بۆ یادگار دەمێنێتەوە.\n«موحەممەد جەواد زەریف» وەزیری دەرەوەی ئێرانیش لە پەیامێکدا لە ئینیستاگرام سەرەخۆشیی خۆی بە بۆنەی کۆچی دوایی مامۆستا«موحەممەد ڕەزا شەجەریان» ڕاگەیاند.\n«سەیید عەبباس ساڵحی» وەزیری فەرھەنگی و ئیرشادی ئیسلامیی ئێرانیش لە پەیامێکدا بە بۆنەی کۆچی دوایی مامۆستای ئاوازی ئێران لە کۆمەڵگای ھونەردۆستان و بنەماڵەی ئەو خوالبخۆشبووە سەرەخۆشیی کرد.\nئامادە بوونی زەریف لە کۆنفرانسی ئەفغانستانی ٢٠٢٠


شۆڕش حاجی: دروستكردنی ئه‌نجومه‌نی حزبه‌كان وه‌ك ئه‌وه‌یه ئه‌نجومه‌نێك بۆ هۆزه‌كانی ئه‌مه‌زۆن دروست بكه‌ین\n305 جار بینراوە 4/9/2019 05:33 PM\nشۆڕش حاجی ئه‌ندامی خانه‌ی راپه‌ڕاندنی بزوتنه‌وه‌ی گۆڕان رایگه‌یاند كه له‌ده‌وڵه‌تانی دنیا ئه‌نجومه‌نی حزبه‌كان نییه و له‌گه‌ڵ دامه‌زراوه‌ی هاوچه‌رخین كه په‌رله‌مان و حكومه‌ته، ئاماژه‌شی به‌وه‌دا كه كارێكی له‌وشێوه‌یه وه‌ك ئه‌وه‌یه "بچین ئه‌نجومه‌نێك بۆ هۆزه‌كانی ئه‌مه‌زۆن دروست بكه‌ین و ره‌نگه شتی تری به‌دواوه بێت".\nد.شۆڕش حاجی ئه‌ندامی خانه‌ی ڕاپه‌ڕاندنی بزوتنه‌وه‌ی گۆڕان له‌وتووێژێكدا له‌گه‌ڵ ژیار محه‌مه‌د له به‌شی كوردی ده‌نگی ئه‌مریكا له‌باره‌ی دامه‌زراندنی ئه‌نجومه‌نێك بۆ حزبه سیاسیه‌كان له هه‌رێمی كوردستان له ئێستادا كه‌باسی لێوه‌ده‌كرێت، رایگه‌یاند كه "ئه‌م بابه‌ته له جڤاتی نیشتمانی بزوتنه‌وه‌ی گۆڕان باس نه‌كراوه تا به‌ناوی جڤاتی نیشتمانی یا بزوتنه‌وه‌ی گۆڕانه‌وه باسی بكه‌م، ئه‌وه‌ی كه ده‌یڵێم بۆچونی تایبه‌تی خۆمه به‌ڵام بۆچونه‌كه‌ی خۆشم بۆچونێك نیده له‌خۆوه سه‌رچاوه‌ی گرتبێت وه‌ك ده‌زانرێت یه‌كێكین له‌دامه‌زرێنه‌ری بزوتنه‌وه‌ی گۆڕان و پره‌نسیبه‌كانی بزوتنه‌وه‌ی گۆڕان، به‌پێی ئه‌و پره‌نسیبانه ئێمه له‌گه‌ڵ دامه‌زراوه‌ی هاوچه‌رخین بۆ به‌ڕێوه‌بردنی هه‌رێمی كوردستان وه له‌وه‌شدا له‌گه‌ڵ ئه‌وه‌ین كه دامه‌زراوه‌ی هاوچه‌رخ كه په‌رله‌مانی كوردستان "مه‌رجه‌ع" بێت هه‌م بۆ ده‌ركردنی یاسا و چاودێریكردنی حكومه‌ت، هه‌م بۆ باسكردنی هه‌ر مه‌ترسی و هه‌ڕه‌شه‌یه‌ك له‌سه‌ر ئاسایشی نه‌ته‌وه‌یی و نیشتمانی یا هه‌ر به‌رنامه‌یه‌كی تر كه تایبه‌ته به ئاسایشی نه‌ته‌وه‌یی دواڕۆژی گه‌له‌كه‌مان".\nد.شۆڕش حاجی ده‌ڵێت: "ئه‌و سه‌رده‌مه‌مان به‌ڕێكردووه كه سه‌رده‌می شاخ بوو له "غیابی" په‌رله‌مان و حكومه‌ت هه‌موو حزبه‌كان ئه‌وه‌ی كه پێی ده‌وترێت ئه‌نجومه‌ن ئێستا، به‌ڵام ئه‌وكات به‌ره‌ی كوردستانی بوو بۆ ڕوبه‌ڕوبونه‌وه‌ی ئه‌و مه‌ترسییانه‌ی كه ڕوبه‌ڕوی گه‌له‌كه‌مان ده‌بوه‌وه تا یه‌ك هه‌ڵوێست و یه‌ك ده‌نگ بین كه ئه‌وه 28 ساڵ تێپه‌ڕی به‌سه‌ر پێكهێنانی حكومه‌ت و په‌رله‌مان بۆیه ئێمه له‌گه‌ڵ ئه‌وه‌ین كه په‌رله‌مان ببێته مه‌رجه‌ع".\nد.شۆڕش حاجی ده‌ڵێت: "مه‌به‌ستم ئه‌وه‌یه به‌ره‌ی كوردستانی له‌وكاته‌دا گرنگ بوو بۆ یه‌كخستنی رای لایه‌نه‌كان، به‌ڵام ئه‌و سه‌رده‌مه تێپه‌ڕی سه‌رده‌می ئێستا، سه‌رده‌می په‌رله‌مان و حكومه‌ت و هه‌ڵبژاردنه له‌ده‌وڵه‌ته‌كانی دنیا ئه‌نجومه‌نی سیاسی له‌نێوان لایه‌نه سیاسیه‌كاندا نییه، من خۆم وه‌ك شۆڕش حاجی له‌گه‌ڵ ئه‌وه‌م كه‌سی یه‌كه‌م و دووه‌می حزبه‌كان یا له‌ناو په‌رله‌مانی كوردستان یا له‌ناو حكومه‌تدا بن له‌ده‌ره‌وه‌ی دامه‌زراوه‌ی حكومه‌ت و په‌رله‌مان هیچ كه‌س مه‌رجه‌ع نه‌بێت".\nدوێنێ سێشه‌ممه محه‌مه‌دی حاجی مه‌حمود بۆ ده‌نگی ئه‌مریكا رایگه‌یاندبوو كه "پێكهێنانی ئه‌نجومه‌نێك بۆ كۆكردنه‌وه‌ی حزبه‌كان گرنگه چونكه هه‌ندێك حزب هه‌یه نه له‌ناو حكومه‌ت نه له‌ناو په‌رله‌مان نوێنه‌رییان نییه"\nد.شۆڕش حاجی له‌و باره‌وه ده‌ڵێت: "ئه‌و حزبانه دامه‌زراوه‌ی رێكخراوه‌یی خۆیان هه‌یه، رێگای تر هه‌یه كه ئه‌و حزبانه بتوانن بۆچونی خۆیان بگه‌یه‌نن ئه‌ویش له‌ڕێگای نوێنه‌ره‌كانیان ده‌توانن له‌گه‌ڵ ئه‌و حزبانه‌ی نوێنه‌ریان له‌په‌رله‌مان و حكومه‌ت هه‌یه كۆببنه‌وه و دابنیشن و بۆچون و پێشنیاری خۆیان له‌سه‌ر پرسه‌كان بگه‌یه‌نن، رێزم هه‌یه بۆ هه‌موو حزبه‌كان به‌ڵام كاتێك حزبێك له‌و ئاسته‌دا نه‌بێت هیچ نوێنه‌ری له په‌له‌مان و حكومه‌ت نه‌بێت ناكرێت ئێمه بچین له‌به‌ر خاتری ئه‌وان سی ساڵ بگه‌ڕێینه‌وه دواوه وه‌كو سه‌رده‌می شاخ یان وه‌ك ئه‌وه‌ی ئێمه بچین ئه‌نجومه‌نێك بۆ هۆزه‌كانی ئه‌مه‌زۆن دروست بكه‌ین."\nسه‌باره‌ت به‌وه‌ی محه‌مه‌دی حاجی مه‌حمود ئه‌وه‌شی وتبوو" هه‌ندێك حزب چوار ساڵه پێكه‌وه دانه‌نیشتوون ئه‌گه‌ر ئه‌و ئه‌نجومه‌نه پێكبێت ده‌توانرێت ئه‌و حزبانه كۆبكاته‌وه"، د.شۆڕش حاجی روونیكرده‌وه كه "من له‌گه‌ڵ ئه‌وه‌م كه پێویسته حزبه‌كان له‌گه‌ڵ یه‌كتر دابنیشن، زۆربه‌ی زۆری حزبه‌كان نوێنه‌ریان له‌په‌رله‌مانی كوردستان و عیراق هه‌یه په‌رله‌مانتاره‌كان ده‌توانن هه‌ماهه‌نگ بن و له‌سه‌ر ئه‌و بابه‌تانه‌ی په‌یوه‌ندی هه‌یه به گه‌لی كورده‌وه هاوهه‌ڵوێست بن، ئه‌گه‌ر دوو حزبیش پێكه‌وه دانه‌نیشتن ئه‌ركی ئه‌ندامانی ئه‌و حزبانه‌یه فشار بكه‌ن له حزبه‌كانیان كه كۆببنه‌وه، بۆچی حزبه‌كان ئاماده‌بن بچن له‌به‌غداد كه عه‌ره‌بن یا له ئه‌نكه‌ره كه توركن، یاخود له تاران كه فارسن دابنیشن، به‌ڵام ئاماده‌نه‌بن كه كوردن پێكه‌وه دابنیشن، به‌ڵام ئه‌م ئه‌نجومه‌نه بۆ ئه‌و مه‌به‌سته نییه به‌ڵكو ره‌نگه شتی تری به‌دواوه بێت چونكه ده‌توانرێت له‌ڕێگای په‌رله‌مان و حكومه‌ته‌وه هه‌مان شت بكه‌ن".\nله‌وه‌ڵامی ئه‌و پرسیاره‌ی چی له‌و ئه‌نجومه‌نه ده‌خوێننه‌وه كه ده‌ڵێی شتی تری به‌دواوه دێت؟، د.شۆڕش حاجی وتی: "من نازانم، به‌ڵام ڕێزم هه‌یه بۆ بۆچونی "كاكه حه‌مه" و ئه‌وانه‌ی له‌گه‌ڵ دروستكردنی ئه‌و ئه‌نجومه‌نه‌ن، به‌ڵام ئه‌وه بۆچونی خۆم و به‌شێك له پره‌نسیبه‌كانی بزوتنه‌وه‌ی گۆڕانه كه ئێمه له‌گه‌ڵ شتێك نین كه بمانگێڕێته‌وه دواوه به‌ڵكو له‌گه‌ڵ ئه‌وه‌ین كه حكومڕانیه‌كی هاوچه‌رخ په‌یڕه‌و بكرێت له‌كوردستان".\nئه‌و ئه‌ندامه‌ی خانه‌ی ڕاپه‌ڕاندنی بزوتنه‌وه‌ی گۆڕان جه‌ختی له‌وه كرده‌وه كه "مه‌رجه‌ع لای ئێمه په‌رله‌مانی كوردستان و دامه‌زراوه‌كانێتی".\nسه‌باره‌ت به درێژكردنه‌وه‌ی ماوه‌ی كاری خانه‌ی راپه‌ڕاندنی بزوتنه‌وه‌ی گۆڕان و دواخستنی هه‌ڵبژاردنی ئه‌ندامانی ئه‌و خانه‌یه تاچه‌ند په‌یوه‌ندی به‌وه‌وه هه‌یه كه‌هه‌ندێك ئه‌ندامی خانه‌ی راپه‌ڕاندن به‌نیازن خۆیان كاندید بكه‌ن بۆ پۆسته حكومیه‌كان؟، د.شۆڕش حاجی رایگه‌یاند "به‌ڵێ ڕاسته ئه‌و هۆكاره و قسه‌كه‌ی تۆ، به‌ڵام من نامه‌وێت زیاتر قسه له‌سه‌ر ئه‌و بابه‌ته بكه‌م چونكه ئه‌وه بابه‌تێكی رێكخراوه‌یی ناوخۆیی بزوتنه‌وه‌ی گۆڕانه ئێمه ده‌ستوری ناوخۆیی گۆڕانمان هه‌یه كه به‌پێی ئه‌و ده‌ستوره هه‌ردوو ساڵ جارێك ئۆرگانه‌كان هه‌ڵبژاردنیان بۆ ده‌كرێت له‌نێویشیاندا خانه‌ی راپه‌ڕاندن، مانگێك به‌سه‌ر واده‌ی ده‌ستوری تێپه‌ڕیووه كه ئه‌ندامان هه‌ڵبژێرن خه‌ڵك ده‌یكاته هه‌را، به‌ڵام ناچن له‌و حزبانه بپرسن كه ده‌ساڵه كۆنگره و كۆنفرانسی نیشتمانیان نه‌به‌ستووه، ئێمه له‌به‌ر هه‌ندێك شتی ته‌كنیكی كه هه‌ندێك براده‌ری خانه‌ی راپه‌ڕاندن دڵنیا نه‌بوون خۆیان كاندید ده‌كه‌ن بۆ پۆسته حكومیه‌كان یاخود نا؟ ئه‌و هه‌ڵبژاردنه دواكه‌وت، كه له دوو مانگ كه‌متر دواكه‌وتووه ئه‌و مانگه دواكه‌وتنه نه هیچ له بابه‌تی گۆڕان نه هی كورد ناگۆڕێت".


وەزارەتی ناوخۆ لەبارەی هێرشە مووشەكییەكە ڕاگەیەنراوێكی بڵاوكردەوە – تۆڕی میدیایی خەڵک\nدوابەدوای هێرشە مووشەكییەكەی ئەمشەوی سەر فڕۆكەخانەی نێودەوڵەتی هەولێر، وەزارەتی ناوخۆی هەرێم لە ڕاگەیەنراوێكی بڵاوكردەوە.\nوەزارەتی ناوخۆی هەرێم لە ڕاگەیەنراوەكەدا دەڵێت، كەمێك پێش ئێستا دەنگی تەقینەوەیەك لە دەوروبەری فڕۆكەخانەی نێودەوڵەتی هەولێر بیسترا.\nوەزارەتی ناوخۆی هەرێم ئاماژەی بەوەشداوە، دەزگا پەیوەندیدارەكان ڕاسپێردراون بەدواداچوون و لیكۆڵینەوە بكەن و دواتر هۆكاری تەقینەوەكە و دەرەنجامی لێكۆڵینەوەكە بڵاودەكەینەوە.\nكەمێك پێش ئێستا دەنگی تەقینەوەیەك لە دەوروبەری فڕۆكەخانەی نێودەوڵەتی هەولیر بیسترا. دەزگا پەبوەندیدارەكان ڕاسپێردراون بەدواداداچوون و لیكۆڵینەوە بكەن و دواتر هۆكاری تەقینەوەكە ودەرەنجامی لێكۆڵینەوەكە بڵاودەكەینەوە .


دوایین زانیاری لەسەر كۆچبەرانی كورد - تۆڕی میدیایی خەڵک\nسەرۆكی دەزگای لوتكە بۆ پەنابەران ڕایدەگەیەنێت، چاوەڕێی وەڵامی نووسراوێكمانین كە پێشكەشی حكومەتی عێراقمیمان كردووە.\nئاری جەلال سەرۆكی دەزگای لوتكە بۆ پەنابەران بە (خەڵك)ی ڕاگەیاند، جۆرەها كاری نایاسایی لە سنوورەكانی پۆڵەندە و بیلاروسیا ڕوودەدات هەم لەلایەن كۆچبەران و هەم لەلایەن ئەو دەوڵەتانەوە كە وەكو كارتێكی فشار دژی وڵاتانی ئەوروپا بەكاریدەهێنن.\nوتیشی”نوێنەرمان هەیە و بە ووردی و هەمیشە لەگەڵیانین، ئێمە یاداشتێكی ناڕەزایەتیمان لە دەرئەنجامی ئەو سكاڵا و ناڕەزایەتیانەی كە كۆچبەر هەیبووە لەو ناوچانە ئاڕاستەی حكومەتی عێراقیمان كردووە بەو پێیەی ئێمە نوێنەرایەتمان هەیە لە بیلاڕوسیا و چاوەریی وەڵامین و تا ئێستا وەڵامان نەدراوەتەوە”.\nئەمەش لەكاتێكدایە، ئەمرۆ دوو شەممە كۆڕەوی هەزار كۆچبەریی كورد دەستپێكرد و سەربازانی بیلاووسیا تەقەیان بەسەرداكردن، بەڵام كۆچبەران بەردەوام بوون لەڕۆیشتن و هێزەكەی بیلاڕووسیا پاشەكشەی كرد.\nئەمەش لەكاتێكدایە، چەندینجار ئەو كۆچپبەران داوای بەهاناوەچوونیان لە وڵاتانی ئەوروپی و حكومەتی عێراق و هەرێم كردووە، بەڵام كەس بەهانایانەوە نەچووە.


پێداگریی مۆسکۆ لەسەر پێویستیی درێژەی بەرەنگاربوونەوەی تیرۆریزم لە سووریا - SAHAR KURDISH (Sorani)\nپێداگریی مۆسکۆ لەسەر پێویستیی درێژەی بەرەنگاربوونەوەی تیرۆریزم لە سووریا\nتشرینی یه‌که‌م 01, 2019 15:44 Asia/Tehran\nوەزارەتی دەرڤەی ڕووسیا پێی داگرت لەسەر پێویستیی درێژەدان بە بەرەنگارڤەبوونی گرووپە ترۆریستییەکان لە سووریا.\nبەپێی ڕاپۆری سپۆتنیک؛ وەزارەتی دەرەوەی ڕووسیا ڕایگەیاند، دوو تاقمی ترۆریستیی داعش و نوسرە لە سوریا لەبەین چوون بەڵام دەبێ شەڕی دژ بە ناوەندە ترۆریستییەکانی دیکە بەتایبەت لە پارێزگای ئیدلەبی ئەو وڵاتە درێژەی بێ.\n"سێرگئی ویرشینین" یاریدەری وەزیری دەرەوەی ڕووسیا لە لێدوانێکی لە دانیشتنی ئەنجومەنی ئاسایشی ڕێکخراوی نەتەوەکان وتی: گەلی سوریا بەیارمەتیی ڕووسیا سەرکەوتنێکی شێلگیرانەی لەدژ ترۆریزم بەدەست هێنا.\n"بەشار ئەسەد" سەرۆک کۆماری سوریا چوارساڵ لەمەوبەر بەفەرمی داوای لە حکومەتی ڕووسیا کرد هەتا لە بەرەنگاربوونەوەی وڵاتەکەی دژبە گرووپە ترۆریستییەکان یارمەتیی بدات. بە هەڵمەتی سەربازی-ئاسمانیی ڕووسیاو هەوڵە سیاسییەکان لە چوارچێوەی "گرووپی ئاستانە" بەهاوبەشیی تاران، مۆسکۆ و ئانکارا، ئێستا زیاتر لە نەوەد لەسەتی خاکیس وریا گەڕاوەتەوە ژێر کۆنترۆڵی هێزە حکومەتییەکان.\nقەیران لە سووریا لە ساڵی ٢٠١١ـەوە بە پەلاماری بەربڵاوی گرووپە تیرۆریستییەکانی داکۆکی کراو لە لایەن عەرەبستان، ئەمریکا و هاوپەیمانەکانیان لە پێناو گۆڕینی هاوکێشەکانی ناوچە بە سوودی ڕژێمی زایۆنی دەست پێبوو.\nرژیمی زایۆنی و لایەنگرانی بەتایبەت ئەمریکا لە شکست هێنانی ترۆریستان لە سوریا زۆر تووڕەن.


چێنەر نزار: هونەر ئەدەب لە کاتە هەستیارەکاندا پەیامی تایبەتیان هەیە\nخۆت بپارێزە!"، کە تێیدا دەمامک دەکاتە سەر ڕووی هەموو پەیکەرەکانی و هاوکات، لەژێر هەر دەمامکێکدا دروشمێکی ژینگەیی و خۆپارێزی دەنووسێت.\nهونەرمەند چێنەر نزار سەبارەت بە پڕۆژەکەی ئەوەی خستە ڕوو کە هەریەک لەو کەسایەتییە زیندوو یان کۆچکردووانەی لە ماوەی کارکردنمدا پەیکەرم بۆ ساز کردوون خاوەنی چیرۆکی سەرکەوتنی گەورە و هەگبەی پڕی خۆیانن لە بواری جیاجیادا. من لە سازاندنی پەیکەرەکانیاندا ئەو پەیامە گرنگانە بیری هاونیشتیمانیانم بخەمەوە کە ئەو کەسانە لەپێناویاندا تێکۆشاون و خەباتیان کردووە." گوتیشی: "ئەمڕۆ کە کەوتووینەتە بەردەم مەترسییەکی گەورەی تەندروستی، ئەو کەسایەتییانە پەیامێکی تریشیان هەیە بۆ هەموومان ئەویش پاراستنی تەندروستی و ژیانمانە. لە ئەمڕۆوە بۆ ماوەی چەند ڕۆژێک هەموو پەیکەرەکانم دەمامکێک(کەمامە) دەبەستن ئەویش بەئامانجی زیاتر سەرنجڕاکێشانی خەڵکی شار و وڵاتەکەم بۆ ئەو مەترسییانەی بەهۆی ڤایرۆسی کۆرۆناوە لەسەرمان دروست بوون، هەڵبەت مەترسی پیسبوونی ژینگە لە رابردوو و ئێستا و داهاتوودا بۆتە بابەتێکی گرنگ، شان بەشانی پێشکەوتنی دونیای ئەمڕۆی سەرمایەداری و کەم بوونەوەی جەنگ و وێرانکاری، هەبوونی جەنگی سارد و هەوڵدان لە پێناو مانەوەدا بەهەر هۆکارێک بۆ نەمانی بەرامبەر بۆتە کولتوورێک ئەویش بە هەوڵدان بۆ بڵاوکردنەوەی فایرۆس و تێکدانی تەندروستی تاک و کۆمەڵ و جیهان بۆیە هەمیشە و هەمووکات مرۆڤ گیرۆدەی مرۆڤ وسیاسەتە.\n* بیرۆکەی ئەم کارە لە کوێوە سەرچاوەی گرت؟\n-ماوەیەکی زۆر دەمێکە لە بیرکردنەوەی ئەوەدام، کە کارێکی نوێ بەمەبەستی ڕێنمانیی و خۆپارێزیی لەڕێگەی پەیکەرە دانراوەکانم لەشوێنە گشتیەکاندا وەک پەیامێکی هۆشیاری تەندروستی و ژینگەی ڕابگەیەنم. ئەم کارە ئەگەرچی ماوەیەکی دیاریکراو دەخایەنێت بەڵام پەیامێکە لەرابردوو ئێستا و داهاتوو، کە ژینگەی هەموو جیهان و هەموو مرۆڤایەتی لە مەترسیدایە. وەک دەزانن لەگەڵ پێشکەوتنی دونیای سەرمایەداری و هەبوونی سیاسەت و جەنگی سارد، کە هۆکارن بۆ دروستبوونی ئەم کەشە پر نالەبار وخراپەی کە هەیە. بۆیە هونەر پێویستە لەم کاتانەدا پەیامێکی دیکەی هەبێت، چونکە هونەر دابڕاو نییە لە کۆمەڵگە و ئەو کێشە و گرفتانەی ڕووبەڕووی دەبێتەوە.\n*ئەرکی هونەر و هونەرمەندان لە کاتی قەیرانەکاندا چییە؟\n-هەمیشە هونەر و ئەدەب لەم کاتە هەستیارانەدا دەبێت پەیامیان هەبێت و لەخەمی ئەو ساتەدا بن کە هەیە، لەم واقیعەی ئێستاماندا نەک هونەر و ئەدەب دەبێت تەواوی مرۆڤایەتی لە خۆپاراستن و پێدان و وەرگرتنی هۆشیاری بن لە رووی تەندروستی و هەموان لە خەمی یەکتریدا بن. بە جۆرێک ناکرێت کەس خۆی کەنارگیر بکات و بڵێت ئەوە کاری من نییە، هەموومان لە ژینگە و تەندروستی خۆمان و کەسوکارمان و هەموان بەرپرسیارین.\n*دەمامکپۆشکردنی پەیکەرەکان، تەنها پەیکەرەکانی بەڕێزت دەگرێتەوە. داوات لە پەیکەرساز و هونەرمەندانی دیکە چییە کە ئەوانیش کار و چالاکی دیکە بکەن؟\nئەم پرۆژەیە تەنها کارە هونەرییەکانی خۆم دەگرێتەوە لەبەرئەوەی کارەکانم لە شوێنی گشتی گونجاودان لە ناو شاردا و خۆیان بوونەتە سیمایەکی هونەریی ئەم شارە بۆیە دەمەوێت پڕۆژەی وشیارکردنەوەکەم لە ڕێی پەیکەرەکانمەوە بڵاو بکەمەوە و هیوادارم نەک تەنها هونەرمەندان، بەڵکو هەمووان لەهەوڵی خۆ پاراستندا بیت بۆ دروستبوونی کەشێکی تەندروست و تێپەڕاندنی ئەم قەیرانە تەندروستییەی هەموانی گرتووتەوە.\nلە داهاتوودا بەرنامەی دیکەت نییە بۆ وشیاریی ژینگەیی لە ڕێی هونەرەوە؟\n-هەمیشە دەبێت بیر لە بوونی پرۆژەی ژینگەیی بکەینەوە لەبەر ئەوەی بەردەوام مەترسی زۆر هەیە لەسەر مرۆڤ و ژینگەش لە ئایندەدا پرۆژەی دیکەم دەبێت و ئەگەر هاوکارم هەبێت پڕۆژەی گەورەتری ژینگەیی سەرڕێ دەخەم، وەک پرۆژەی نزیکیش پرۆژەی زیادکردنی سەوزایی پلانمانە لەگەڵ چەند کەسێکدا بە ئەنجامی دەگەیەنین. هەروەها هەمیشە لە بیری هەبوونی پرۆژەی ژینگەییدام، چونکە ژینگە ماڵی هەموانە.


بەرپرسیاریەتی و رۆحی دێموکراسی\nبیرکردنەوە لە پێکهێنانی ئاڵووگۆر لە حیزبێکی سیاسی‌دا و هەنگاونان بەرەو جێبە‌جێ کردنی گۆڕانکارییەکان لە نێو تەشکیلاتدا، یەکێک لە پێویستی‌یەکانی زیندوو‌راگرتنی دێموکراسی‌یانەی بیری بەرەوپێشچوون و دروست‌کردنی کولتوورێکە، بۆ بەردەوامی تێکۆشان و خۆشکردنی زەمینەی نوێگەرایی لە نێوخۆی حیزبدا. ئەوەش بە مەبەستی پاراستنی ئەمنییەتی تەشکیلاتی بۆ هەموو ئەندامانی حیزب لە چوارچێوەی یاسا داڕێژراوەکانی پەسەندکراوی حیزب و بە‌دوور لە بەکارهێنانی سلیقە شەخسییەکان و بۆ دەستەبەرکردنی داهاتوویەکی گەشتر بۆ حیزبێک کە، بەشێکی بەرچاو لە بەرپرسایەتی قورسی بەرەوپێش بردنی ئەرکەکانی بزووتنەوەی کوردی لە رۆژهەڵاتی کوردستان لەسەر شانە.\nحیزبی دێموکراتی کوردستان لە تەمەنی ٧١ساڵەی خۆیدا، بە گەلێک قۆناغی سەخت و دژواردا تێپەڕیوە. لە هەرکام لەم قۆناغانەدا زۆرجار سەرکەوتنی بەدەست‌هێناوە. بەڵام بێگومان حیزبێک بەو مێژووە درێژەوە لە هێندێک قۆناغدا تووشی شکستیش هاتووە کە خۆشیی کاتیی ، سەرکوت و نەمانی دیموکرات و کوردی خستوەتە دڵی دوژمنان و نەیارانیەوە. بەڵام هەموو جارێ گۆڕانکارییەکانی نێو حیزب و سەرهەڵدانەوەی شۆڕشی دیموکرات، خەمی دڵی کوردپەروەرانی رەواندوەتەوە و بزەی خۆشی و ئومێدواری خستوەتەوە سەر لێوی ئەویندارانی ئازادی و سەربەستی.\nئەم مێژووە پڕلە شانازییە قۆناغ بە قۆناغ باری زەحمەتی لەسەر شانی نەسل لەدوای نەسلی تێکۆشەرانی دێموکرات بووە. ئەو تێکۆشەرانەی کە لە‌هەرکام لەو قۆناغانەدا بە‌بیری نوێ و ماندوویی‌نەناسی خۆیان لە بەرامبەر دوژمنان‌دا پێشەنگی کاروانی بەرەو سەرکەوتنیان بەدەستەوە گرتووە. لەم مەیدانە بەرینە و، لەم ململانێ قورسە‌دا ئەوەی گرینگی بەرچاوخستنی زیاترە، نەقش و دەوری ئەندامان و رێکخراوەکانی حیزبە. کە بە لەخۆبووردەیی تەواو کە شایەنی تێکۆشەرێکی شۆڕشگێڕە و پشت‌ئەستوور بە ئیرادەی خەباتکارانەیان و دڵنیابوون لە داهاتووی سەربەرزانەی حیزبەکەیان، نەتەنیا یارمەتیدەری رێبەرانیان بۆ تێپەڕاندنی هەرکام لەو قۆناغانە بوون، بەڵکوو بەبیرکردنەوەی درووست لەئاست پێویستی‌یەکانی سەردەم دەورێکی کاریگەریان لە گەیاندنی پەیامی حیزبەکەیان و بەهێزتر‌کردنی تەشکیلات و پێوەندی نێوان خەڵک و حیزبدا گێڕاوە.\nبیرکردنەوە لە ئاڵووگۆر و هەنگاونان بەرەو جێبەجێ کردنی بەوەختی گۆڕانکارییە پێویستەکان، یەکێک لە مەیدانەکانی تاقیکردنەوەی حیزبی‌یە بۆ هەڵسەنگاندنی فەزا و بوونی رۆحی دیموکراسی لە نێو هەر حیزب و رێکخراوێک‌دا. هێنانە بەرباسی پێویستییەکانی ئاڵووگۆر لە بەرزترین پۆستەکانی حیزبی‌دا و وەرگرتنی ئەم بیرۆکە لە لایەن ئەندامانی تەشکیلاتی حیزب و خۆماندووکردن بە چۆنیەتی جێخستنی فیکری ئەم بیرکردنەوانە و چۆنیەتی جێبەجێ‌کردنی، نیشانەی بوونی فەزای پێویستی دیموکراسی حیزبی و، لەولاشەوە دەرخەری زیندوویی و خەمخۆری ئەندامانی ئەو حیزبەیە لە چۆنیەتی مامڵەکردن لەگەڵ پرسێکی گرینگی حیزبی، وەک رەچاوکردنی دروستی پرینسیپەکانی دیموکراسی، و بەرزڕاگرتنی رۆحی دیموکراسی‌یە لەناو حیزبێکدا کە دیموکراتیزەکردنی کۆمەڵگا و دەسەڵاتی بە یەکەوە گرێداوە و لە بەرنامەی سیاسیی خۆیدا گونجاندوویەتی.\nحیزبی دیموکراتی کوردستان لەم بوارەدا حیزبێکی بە ئەزموونە‌و لەزۆر قۆناغی تایبەت‌دا کە زەروورەتی گۆڕانکاری هەست پێکردووە، سەربەرزانە لەم تاقیکردەوانە دەرچووە. کونگرەکانی ئەم دواییەی حیزب و گۆڕانکاری‌یەکان لەئاستی هەرەبەرزی پلەکانی حیزبی‌دا دەرخەری ئەو راستییەن کە بوونی دیموکراسی حیزبی، لەنێو حیزبی دیموکرات‌دا چ گرینگی‌یەکی تایبەتی پێ دەدرێ.\nلە تێکۆشانی ئەم چەند ساڵەی دوایەی حیزبدا و، لە هێندێک بواری جیاجیادا گۆڕانکاری لە رێبەری و بەتایبەت لەنێو بەرپرسان و کەسایەتییە ناسراوەکانی‌دا، جێبەجێ‌کراوە. ئەم ئاڵووگۆڕانە لەهەر بوارێک‌دا بووبێ و پێوەندی بەهەر کەسایەتییەکەوە هەبووبێ، نەتەنیا گرفتێکی لە نێو حیزب‌دا دروست نەکردووە، بەڵکوو بە رۆحێکی گەورە و شۆڕشگێڕانەوە وەرگیراوە. بوونی ژمارەیەکی بەرچاو لە کەسایەتییە ناسراوەکانی حیزب، لەنێو حیزب و لەدەرەوەی بازنەی ئەندامانی رێبەری‌دا، کە هەرکام بەجیا بەشێک لە مێژووی حیزبی دیموکراتن، ئەم رۆحە بەرزەی روانینی ئەوانی بۆ خزمەت و دەسەڵات نیشان داوە. ئەم جۆرە روانینەش لەوەوە سەرچاوە دەگرێ کە، داهاتووی ژیانی حیزبەکەمان بەستراوەتەوە بە گرێدانی ژیانی سیاسی و حیزبی نەسلە یەک لەدوای یەکەکانی تێکۆشەرانی ناو ریزەکانی حیزب. لەم رێگەوەیە کە جیلەکانی دواتر دەتوانن بەبوونی رێبەران و پێشڕەوانی پێشوویان کە هاوشانیان درێژە بە تێکۆشان دەدەن و بە پشت بەستن بە ئەزموون و بیرۆکە زیندووەکانیان درێژە بە خەبات بەرەو سەرکەوتن بدەن. هەر لەم رێگەشەوەیە کە دەکرێ بە دەرکەوتنی کەسانی خاوەن فکر لە نەسلی نوێی حیزب لە پلە بەرزەکانی حیزبدا، دڵنیا بین لە درێژەدانی بیری نوێخوازانەی حیزبی دێموکرات و سیاسەتی سەردەمیانەی بەپێی پێویستییەکانی خەباتی رەوای نەتەوەکەمان. کارێک کە رێبەریی لە ئیستاوە بۆ داهاتووی حیزب دەبێ خەمی زیاتری لێ بخوا و لەهەر کاتێکی پێویست و گونجاودا رێگەخۆشکەربێ بۆ گۆرانکاری زیاتر.\nهەرچەند زۆرجار هەوڵدراوە، هاتنەپێشی ئەو پرسانە لەنێو حیزبی ئێمەدا وەک “قەیران” بخرێتە بەرچاو و چاووڕاوی نەیاران لەلایەک و زەقکردنەوە و خەوبینین بە شوێنەوارە نیگەتیڤە ئیحتیمالییەکانی بووبێتە قسەی سەر زاران، بەڵام لەنێو حیزب‌دا نیگەرانیەکیش ئەگەر بووبێ هەمیشە هاندەرێک بووە بو جیدی‌بوون، لە بیرکردنەوە و راپەڕاندنی ئەرکی حیزبی بۆ شوێندانەری پۆزیتیڤی ئەو گۆڕانکاری‌یانە. بۆیە لە حیزبی دیموکراتی کوردستان‌دا خۆماندووکردن بە هێنانەئارای بیری نوێ و گرینگیدان بە پاراستن و پەیرەوکردنی پرێنسیپە دیموکراتیکەکان ، ئەرک و بەرپرسایەتی‌یەکی گرینگی سەرشانی رێبەران و بەڕێوەبەرانی حیزب بووە و هەیە.\nبگه‌رێوه|ئەم بابەتە 430 جار بینراوە| بینێره| چاپ


قه‌ره‌ته‌په یا دووڵ نارێن\nدیاله‌س،كه‌فتیه‌سه دویرى 25 كیلۆمه‌ترى باكوور خوه‌رئاواى شار خانه‌قین و دویرى 100كیلۆمه‌ترى خوه‌رهه‌ڵات شار باقووبه. قه‌ره‌ته‌په جویر ئه‌وه‌ك شاره‌زایه‌یل باس له‌لى كه‌ن، چه‌نیگ ئه‌را كوردستان پایه‌ى بویچگیگه له‌ڕوى ئدارى و داهات و له هه‌مان وه‌خت شماره‌ى مه‌ردمه‌گه‌یشى كه‌مه، وه‌لى له‌ڕوى پایه‌ى جیوگرافیاى سیاسیه‌و، قه‌ره‌ته‌په بوود بكریه‌ێده سه‌نگ ده‌سڵات و قه‌ڵه‌مڕه‌وى ئه‌را ده‌سڵات كوردى.\nقه‌ره‌ته‌په له‌ڕوى تاریخییشه‌و، بنگه‌یگ خاس و گرنگ بویه‌و گره‌نتى ریگه‌ى سوڵتانى بویه‌و سه‌ره‌ڕى كه‌ركووك بویه له‌ناونى كه‌ركووك و جه‌له‌ولا.\nقه‌ره‌ته‌په ناوچه‌یگه ته‌ختایى له بنار حه‌مرین ك سه‌رپه‌رشى گشت ده‌یشت نارێن و كه‌شكۆل ئه‌كا، ك وه دریژایى تاریخ بنگه‌یگ سه‌ربازى بویه، وه‌لى له‌شوون سه‌ده‌ى 20 و ده‌سوه‌پیكردن سه‌ده‌ى 21 بویه‌سه شوون نیشته‌جى و بنه‌و بارگه‌ى خیزانه‌یل جووراوجوور و كورد و عه‌ره‌ب و توركمان.\nقه‌ره‌ته‌په ئه‌گه‌ر جوور ناوه‌گه‌ى ته‌ماشاى بكه‌یم، جویر ناویگ توركیه‌و مه‌ردمانیگیش باوه‌ڕیان له‌یواسه‌و ئویشن گوایا ئى ناوه له(كراخ تاپان)ه‌و هاتگه، ئى مه‌سه‌له‌یشه چووده‌و ئه‌را ئه‌وه‌ك كه‌فتیه‌سه كنار كویه‌ى حه‌مرین و له هه‌مان وه‌ختیش ها له‌كنار دووڵ نارێن، هه‌ر له‌وه‌ر ئه‌وه‌یش بووده(قه‌راغ تاپان)، چوینكه وشه‌ى قه‌راغ له‌یره ماناى كنار ده‌ێد، دى وه گووره‌ى رووژگار ئى قه‌راغ تاپانه كوڵه‌و كریاگه‌و بویه‌سه (قه‌ره‌ته‌په)، ئه‌یه ئه‌ڕاى چوینیگه، وه‌لى ئه‌گه‌ر باێد و جویر ناوه‌یل تر ته‌ماشاى بكه‌یم و بخوه‌نیمنه‌وه‌ى له‌ڕوى ماناگه‌ى و ئه‌گه‌ر جویر هه‌ر شاریگ تر جوور(قه‌ره‌هه‌نجیر، قه‌ره‌غان، قه‌ره‌داغ، قه‌ره‌بڵاغ)له‌یه‌كیه‌و بیه‌یم، ئه‌وه قه‌ره وه‌ماناى سیه تیه‌ێد و نیشانه‌گه‌یشى ته‌واوكه‌ریه ك له‌یره تویه‌نیم بویشیم(قه‌ره‌ته‌په = ته‌په سیه)س، ئه‌یه‌یش ماناى ته‌پڵووسكیگ ده‌ێد ك كه‌میگ به‌رزییگ له‌بان زه‌وى دیرێ و هه‌ر له‌وه‌ر ئه‌وه‌یش وه‌پى ئویشن ته‌په، ئمجا دویر نیه ناو قه‌ره‌ته‌په‌یش هه‌ر جویر ئه‌و ناوه‌یله هاتوید، چوینكه جویر ئه‌وه‌ك له سه‌ره‌تا ئاماژه وه‌پى كردیم قه‌ره‌ته‌په شوون نیشته‌جى توركمانه‌یلیش بویه‌و ئه‌وانیش وه گووره‌ى تاریخ به‌شدارن له ناوچه‌گه وه‌ل كورد و عه‌ره‌ب.\nناحیه‌ى قه‌ره‌ته‌په له‌ڕوى كشتوكاڵیه‌و، ناوچه‌یگ كشتوكاڵیه‌و مه‌ردمه‌گه‌یشى خه‌ریك كشتوكاڵیین، ئمجا له‌وه‌خت پروسه‌ى ئازادى عراق له‌ساڵ 2003 ئه‌وه بوى وه‌زعه‌گه شیویا و چه‌كداره‌یل دژ ئنسانیه‌ت و سه‌قامگیرى ده‌وڵه‌ت وه گشتى ده‌سكردنه ئازارداین مه‌ردم و مینڕیژیكردن جاده‌و شوونه‌یل، هه‌ر له‌وه‌ر ئه‌وه‌یش كاره‌سات فره‌یگ له‌تى ئه‌نجام دریا وه‌تایبه‌ت له‌لایه‌ن چه‌كداره‌یل قاعیده ك تا ماوه‌یگ زاڵ بوینه بان ناوچه‌گه‌و ڕى هاتوچوو ناونى جه‌له‌ولا و كه‌ركووك و ناوچه‌یل ده‌وروه‌رى سه‌خته‌و كردوین، وه‌لى وه هاتن هێز پێشمه‌رگه و ئاسایش ئه‌را ئه‌و ناوچه، یه‌كسه‌ر ئارامه‌و بوى و نیشتن و هاتوچووكردن له‌تى ئاساییه‌و بوى.


دوای شكستی كلاسیكۆ.. ریال مەدرید بڕیارێكی گرینگی دا\nشكستەكەی دوێنێ شەموو لە یاریی كلاسیكۆ، یانەی ریال مەدریدی ئیسپانی ناچار كردووە بێتە نێو بازاڕی گواستنەوەی زستانەی داهاتوو و یاریزانی نوێ بۆ تیپەكەی بكرێ.\nدوێنێ شەموو یانەی ریال مەدرید لەنێو یاریگەی سانتیاگۆ بێرنابیۆ و لە یاریی كلاسیكۆی گەڕی 17ی خولی پلە یەكی ئیسپانیا بە ئەنجامێكی گەورە و بە 3 گۆڵی بێ وەڵام بەرامبەر یانەی بەرشەلۆنەی ركابەری دۆڕا.\nرۆژنامەی (ماركا)ی ئیسپانی بڵاوی كردەوە: شكستی یاریی كلاسیكۆ و زیادبوونی جیاوازی خاڵەكانی لەگەڵ یانەی بەرشەلۆنە بۆ 14 خاڵ، یانەی ریال مەدریدی ناچار كردووە بیر لە گرێبەستی نوێ لە ماوەی گواستنەوەی زستانەی مانگی داهاتوو بكاتەوە.\nرۆژنامەكە ئاماژەی بەوەشدا كە فلۆرنتینۆ پێرێزی سەرۆكی یانەی ریال مەدرید بڕیاریداوە بێتە نێو بازاڕی گواستنەوەی یاریزانان و چەند یاریزانێكی نوێ بۆ بەهێزكردنی تیپەكەی بكڕێ.\nبەرپرسانی یانەی ریال مەدرید پێیانوایە تیپەكەیان ئێستا بە خراپترین دۆخ تێپەڕ دەبێت و پێویستە لە ماوەی گواستنەوەی زستانە یاریزانی نوێ بهێننە ریزی تیپەكەیانەوە.\nیانەی ریال مەدرید لە ماوەی گواستنەوەی هاوینەی رابردوو گرێبەستی لەگەڵ چەند یاریزانێكی نوێ كردبوو، بۆ یاریی كلاسیكۆش تەنیا یەك یاریزانیان بانگهێشتكرابوو كە ئەویش تیۆ هێرناندیزی بوو كە بەشداری یارییەكەی نەكرد، یاریزانەكانی تر كە سیپایۆس، مایۆرال و ڤاییخۆ و ماركۆس یۆرێنتی بوون بۆ یارییەكە بانگهێشت نەكرابوون.\nبەگوێرەی دوایین زانیارییەكان یانەی ریال مەدرید لە ماوەی گواستنەوەی زستانەی داهاتوودا هەوڵی گرێبەستكردن لەگەڵ كیپا ئەریزاپالاگای گۆڵپارێزی یانەی ئەتلەتیك بیلباو دەدات، هەروەها هەوڵ دەدات هێرشبەرێكی سەری رمیش بۆ تیپەكە بكڕێ.


ڤيديــۆ: ڕۆناڵدۆ بێتاوانە لە ئازاردانى ياريزانەكەى “ليگا وارشۆ” – كوردسپۆرت\nسەرەكى/ ئەوروپا/ڤيديــۆ: ڕۆناڵدۆ بێتاوانە لە ئازاردانى ياريزانەكەى “ليگا وارشۆ”\nڤيديــۆ: ڕۆناڵدۆ بێتاوانە لە ئازاردانى ياريزانەكەى “ليگا وارشۆ”\nبەرنامەيەكى ئيسپانى بێتاوانى كريستيانۆ ڕۆناڵدۆى ئاشكرا كرد لەو تاوانى دەستدرێژيكردنە سەر ياريزانى “ليگا وارشۆ”لەو ياريەى كە لەنێوان ڕياڵ مادريد ليگا وارشۆ لە خولى يانە پاڵەوانەكان كە لە پۆڵەندا ئەنجامدرا.\nڕاگەياندنە “كەتەلۆنيەكان”هێرشيان بۆسەر ڕۆناڵدۆ دەستپێكرد سەبارەت بەو كردەوەيەى كە ئەنجاميدا لەياريە،لەو گرتەيە ڕۆناڵدۆ دەردەكەوێ كە ياريزانێكى ليگا وارشۆ ئازار دەدا بە پێيەكانى و پێدەنێ بەو ياريزانە لە ناو هێڵى گۆڵپارێز.\nبەڵام لە دواى وردبونەوە لە گرتەكە دەر دەكەوـێ كەڕۆناڵدۆ بێتاوانە ،لەو گرتە دەر دەكەوێ كە ياريزانەكەى ليگا وارشۆ لەدواى ڕۆناڵدۆ دەكەوێتە سەر زەوى ياريگاو ڕۆناڵدۆش كە وەر ئەگەڕێ بۆ دواوە دەسەڵاتى ڕاگرتنى پێيەكانى نامێنێ و پيەكانى بەر ياريزانەكەى ليگا وارشۆ دەكەوێ .


سلێمانى؛ رۆژانه گۆشتى 1100 سه‌ر مه‌ڕو ره‌شه وڵاخ ده‌خورێت\nهەواڵ / ئابوری :: 28/02/2019 :: 211 جار بینراوە\nرۆژانه له سه‌ربڕینخانه‌ى قه‌ره‌گۆل 1000 سه‌ر مه‌ڕوبزن و 100 سه‌ر ره‌شه‌وڵاخى گه‌وره سه‌رده‌بڕدرێت و گۆشته‌كه‌ى ره‌وانه‌ى بازاڕه‌كان ده‌كرێت و بۆ مانگى ئازاریش بڕى هاورده‌ى گۆشتى سور و مریشك و ماسى و هێلكه دیارى ده‌كرا.\nرزگار حه‌مه‌د، جێگرى به‌ڕێوه‌به‌رى گشتى كشتوكاڵى سلێمانى (ئه‌مڕۆ پێنجشه‌ممه 28ى شوبات) به‌دواڕۆژى راگه‌یاند: رۆژانه زیاتر له 100 ته‌ن گۆشتى مریشك كه به‌رهه‌مى كێڵگه په‌له‌وه‌رییه‌كانى كوردستان دێته بازاڕه‌وه‌و ده‌فرۆشرێت.\nراشگه‌یاند: رۆژانه له قه‌سابخانه‌ى قه‌ره‌گۆل، كه‌یه‌كێكه له قه‌سابخانه گه‌وره‌كان 1000 سه‌ر مه‌رز و بزن و 100 سه‌رڕه‌شه وڵاخ سه‌رده‌بڕدرێت و گۆشته‌كه‌ى ده‌خرێته بازاڕه‌وه، كه تێكڕایی رۆژانه ده‌كاته 60 ته‌ن گۆشتى سور له بازاڕه‌كانى سلێمانى ده‌فرۆشرێت.\nهاوكات لیژنەی چاودێریكردنی بەرووبوومی پەلەوەری و ئاژەڵی پارێزگای سلێمانیش بە لەبەرچاوگرتنی بەرهەمی ناوخۆ، بڕیاریدا بۆ مانگى ئازار، رێگە بە هاورەكردنی 500 ته‌ن مریشك و 500 ته‌ن گۆشتی سور، 800 ته‌ن ماسی و 510 ته‌ن هێلكە بدرێت.


١. ئێف سی کۆڵن II - Soccer - Yariga - Results, fixtures, tables and statistics\n١. ئێف سی کۆڵن II\n10/11/18 کۆڵن II 1 - 1 ڤوپێرتالەر بینینی ڕووداوەکان زانیاری زیاتر لەسەر ئەم یارییە\n17/11/18 کۆڵن II 1 - 3 Kaan-Marienborn بینینی ڕووداوەکان زانیاری زیاتر لەسەر ئەم یارییە\n01/12/18 بۆنێر ئێس سی 3 - 2 کۆڵن II بینینی ڕووداوەکان زانیاری زیاتر لەسەر ئەم یارییە\n08/12/18 Herkenrath 1 - 2 کۆڵن II بینینی ڕووداوەکان زانیاری زیاتر لەسەر ئەم یارییە\n15/12/18 کۆڵن II 1 - 0 ڕۆت ڤایس ئێسێن بینینی ڕووداوەکان زانیاری زیاتر لەسەر ئەم یارییە\n08/02/19 ئالێمانیا ئایخن 19 : 30 کۆڵن II زانیاری زیاتر لەسەر ئەم یارییە\n16/02/19 لیپستادت ٠٨ 14 : 00 کۆڵن II زانیاری زیاتر لەسەر ئەم یارییە\n23/02/19 کۆڵن II 14 : 00 ڤێرل زانیاری زیاتر لەسەر ئەم یارییە\n09/03/19 ١٩١٩ سترایلین 14 : 00 کۆڵن II زانیاری زیاتر لەسەر ئەم یارییە\n16/03/19 کۆڵن II 14 : 00 بوڕوسیا مۆنشگلادباغ II زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2018 2017 2015 2014\nS. Bacher 30 years old 0 0\nJ. Bartels 19 years old 8 0\nV. Müller 18 years old 2 0\nJ. Roloff 17 years old 0 0\nB. Scott 19 years old 11 0\nY. Bisseck 18 years old 14 2\nG. Boakye 20 years old 9 0\nC. Brackelmann 19 years old 0 0\nM. Damaschek 21 years old 11 0\nفرێدێریک سۆرێنسن 26 years old 1 0\nF. Hörnig 32 years old 3 0\nI. Jakobs 19 years old 5 1\nE. Karakas 20 years old 10 0\nJ. Kölmel 21 years old 9 0\nD. Nesseler 20 years old 12 0\nB. Schmitz 24 years old 1 0\nS. Sonnenberg 19 years old 9 0\nK. Akalp 19 years old 5 0\nLeon Augusto 19 years old 12 0\nD. Churlinov 18 years old 1 0\nH. Ciftci 20 years old 9 1\nC. Führich 20 years old 21 2\nN. Hauptmann 22 years old 1 0\nP. Maurer 22 years old 14 2\nN. Nartey 18 years old 8 0\nL. Nottbeck 30 years old 15 2\nM. Rittmüller 19 years old 18 1\nL. Schmidt 19 years old 2 0\nL. Schuler 19 years old 8 0\nA. Szöke 20 years old 17 4\nT. Braun 20 years old 0 0\nK. Caliskaner 19 years old 14 3\nM. Laux 32 years old 16 2\nN. Perry 19 years old 5 0\nR. Prokoph 33 years old 19 2\nS. Zoller 27 years old 1 0\nA. Pawlak 47 years old\n+49 (221) 716 16300\n+49 (221) 716 16399\nفرانز کرێمەر ستادیۆن


شکست کۆتایی دنیا نیە\nکاتێ کۆمپانیای نۆکیا لە پێشخستنی مۆبایلی زیرەکدا لە ئاستی ئایفۆن و سامسۆنگدا شکستی هێنا وەک (حزب ) دەسەڵاتی بەسەر بازارا نەما و هەرەسی هێنا! پاراستنی دەستکەوتەکان قورسترە لە بەدەستهێنانیان .\n*- کە باڵی کۆماریە راسترەوەکانی فەرەنسا و هاوپەیمانەکانی لە هەڵبژاردنی ساڵی ٢٠١٧ لەبەرامبەر پارتە تەمەن یەک ساڵەکەی (بۆ پێشەوە ) ی ایمانویل ماکرون ( کە ٦٦.١ ٪ ی رێژەی کورسیەکان و ژمارەی ٣٥٠ کورسی لە کۆی ٥٧٧ کورسی کۆمەڵەی نیشتیمانی فەرەنسی بەدەست هێنا ) شکستێکی گەورەیان هێنا « ڤالێری بیکریس » وەزیری پێشوی راستڕەوەکانی فەرەنسا وتی ( ئەمە زیاترە لە شکست ، وە کۆتایی قۆناغێکە ) .\n*- پارتی کۆنگرەی نیشتیمانی هندی لە ساڵی ١٨٨٥ دامەزراوەو پێشەوایەتی خەباتی نەتەوەیی و سەربەخۆیی هندی کرد و خاوەنی سەرکردەی مێژوویی و کاریزمی غاندی و ، پارتی یەکەمین سەرۆک وەزیرانی هند ( جواهر لال نهرۆ ) و لە ساڵی ١٩٤٧ ەوە و ٦ شەش جار حکومەتی پێکهێناوە و بۆ ماوەی ٤٩ ساڵ وەک حزبی زۆرینە و ٤ چوار جاری تریش بە شێوەی هاوپەیمانێتی حکومەتی پێک هێناوە ، لەگەڵ هەمو ئەو مێژووە و ئەزمونەی کەهەیەتی و دوای زیاتر لە ٦٥ ساڵ سەرکەوتن و حوکمداری وڵاتی هند ، لە هەڵبژاردنی ساڵی ٢٠١٤ بەشێوەیەکی بەرچاو رێژەی کورسیەکانی دابەزی و تەنها رێژەی ٨.١ ٪ ی کورسیەکانی بەدەست هێناو بۆ دووەم جاریش لە هەڵبژاردنەکانی ساڵی ٢٠١٩ نەی توانی ئەنجامێکی زۆر باشتر بەدەست بهێنێ و تەنها رێژەی. ٩.٦ ٪ ی کورسیەکانی بەدەست هێنا لەبەرامبەردا حزبی بهاراتیا جاناتا و هاوپەیمانی نیشتیمانی دیموکراتی ( بەرەی نەتەوەیی توندرەو هندۆسە توندرەوەکان ) رێژەی ٥٥.٩ ٪ ی کورسیەکانی ئەنجومەنی نیشتیمانی هندی بەدەست هێنا و لەهەردوو هەڵبژاردنەکانی ساڵانی ٢٠١٤ و ٢٠١٩ سەرکەوتنی گەورەیان بەسەر پارتە مێژوویی و نیشتیمانی و میراتی کاریزمی غاندی و بنەماڵە دیارەکەی دا هێنا ،\n*- پارتەکەی ئەنجێلا مێرکڵی راوێژکاری ئەڵمانیا ( یەکێتی مەسیحی دیموکراتی ) دوای پێکهێنانی ٤ چوار کابینەی حکومەت و ١٦ شانزە ساڵ لە دەسەڵاتدارێتی لە هەڵبژاردنی ئەیلولی ٢٠٢١ دا لەبەرامبەر پارتی سەوز و لیبراڵ و اشتراکیەکانی ئەڵمانیادا شکستیان هێنا .\n*- پارتی دادوگەشەپێدانی مەغریبی لەساڵی ٢٠١١ ژمارەی ١٠٧ کورسی و وەک براوەی هەڵبژارن کابینەی حکومەتی پێکهێنا و لە هەڵبژاردنی ساڵی ٢٠١٦ ژمارەی ١٢٥ کورسی لە کۆی ٣٩٥ کورسی ئەنجومەنی نیشتیمانی مەغریب بەدەست هێناو ماوەی ١٠ ساڵ سەرۆکایەتی حکومەتی لەدەستدا بوو، کەچی لە هەڵبژاردنی مانگی ئەیلولی ٢٠٢١ دا رووبەروی شکستێکی زۆر گەورەو جەرگبڕ بۆوە و تەنها ١٢ دوانزە کورسی پەرلەمانی بەدەست هێنا کە لەریزبەندی یەکەمەوە دابەزی بۆ پلەی ٨ هەشتەم لە ریزبەندی دەنگی حزبەکاندا !\n*- (ێ‌شرەف غەنی ) کتێبێکی بە ناونیشانی ( اصلاح الدولە الفاشلە ) نوسیوە و لە ٢٠١٤/٩/٢١ بە سەرۆکی کۆماری ئەفغانستان هەڵبژێردرا ، گۆڤاری فۆرین پۆلسی وەک یەکێک کە ١٠٠ سەد ناودارترین بیرمەندەکانی جیهان ناوی بردوە ، لە زانکۆی کابول و زانکۆی برکلی کالیفۆرنیا وزانکۆی بەناوبانگ و دیاری ئەمەریکی جۆن هوبکنز خوێندویەتی ، رۆڵی دیاری هەبوە لە پرسی ئەڤغانستاندا و جارێک بۆ ئەمینداری گشتی نەتەوە یەکگرتوەکان و جارێکیش بۆ سەرۆکی بانکی نێو دەوڵەتی پاڵێوراوە ، بەڵام بە هەمو ئەو خەسڵەتە زانستی و زانیاریەی کەهەیبوو بۆ بنیاتنانەوە و بوژانەوە و چاکسازی ئەڤغانستان لەدەستی کۆنەپەرستی وێرانکەر و کاولکارەیەکانی شەڕ ، هیچ کارگەریەکی بۆ ئەو وڵاتە نەبوو لەگەڵ ئەوەش کە ئەو ماوەی ٧ ساڵ لەسەر کورسی سەرۆکایەتی ئەڤغانستان بوو ! بێ هیچ بەرهەم و بێ ئەوەی هیچ شوێنەوارێکی باش بەسەر پرۆسەی سیاسی و هەستانەوەی ئەڤغانستاندا هەبێت لە رێکەوتی ١٥ی ئابی ٢٠٢١ بە فڕۆکە هەڵات و کۆشکی سەرۆکایەتی بۆ بزوتنەوەی تالیبان جێهێشت .\n*- (بزوتنەوەی گۆڕان) یش لە جوڵانەوەیەکی جەماوەری و دیموکراتی و خاوەنی چارەگێک کورسی راستەقینەی پەرلەمانی کوردستاندا لە دوو هەڵبژاردنی دوابەدوای یەکدا کە ساڵانی ٢٠٠٩ و ٢٠١٤\n٢٥ کورسی و ٢٤ کورسی بەدەست هێناوە بەڵام لە هەڵبژاردنی ساڵی ٢٠١٨ ئەم رێژەیە دادەبەزێ بۆ نیوە و تەنها ١٢ کورسی بەدەست دەهێنێت .\nلە هەڵبژاردنەکانی نوێنەرایەتی پەرلەمانی عێراقیشدا بە هەمان شێوە (٩ کورسی و ٨ کورسی ) و لە سێیەم هەڵبژاردندا لە ٢٠١٨ رێژەی کورسیەکانی دادەبەزێ بۆ نیوە و تەنها ٥ پێنج کورسی بەدەست هێنا ، بەڵام لە هەڵبژاردنی پێشوەختەی پەرلەمانی عێراقدا لە ١٠/١٠/ ٢٠٢١ دەچێتە هاوپەیمانیوە لەگەڵ یەکیتی نیشتیمانی کوردستان و شکستێکی گەورەو گورچکبڕی بەردەکەوێ و هیچ کورسیەک بەدەست ناهێنێ ؟\n*- سەرۆکی تونس (قەیس سەعید ) لە ئێوارەی یەک شەممەی رێکەوتی ٢٥ی تەمووزی ٢٠٢١ دا پەرلەمانی تونسی هەڵپەسارد و پارێزبەبدی لە سەرجەم ئەندام پەرلەمانەکان سەندەوە و ( هشام المشیشی ) سەرۆکی حکومەتی لەکارەکەی دوور خستەوە چونکە رێژەیەکی زۆری خۆپێشاندەران لەزۆربەی شارەگەورەکان دژی سیاسەتی گشتی دەسەڵاتدارێتی حزبی بزوتنەوەی نەهزەی ئیسلامی تونسی بە ووتنەوەی دروشمەکانی ( الشعب یرید اسقاگ النڤام ، الشعب یرید حل البرلمان ، لا خوف لا رعب السلگە بید الشعب ) لە بەردەم بارەگای پەرلەمان و خەڵکێکی زۆر رژابونە سەر شەقامەکان و لە چەند شارێک هێرشیان کردبوە سەر بارەگاکانی حزبی ناوبراو وەک لە شاری سوسە و صفاقس ، شایانی باسە هەر ئەو رۆژە زیاتر لە ١٠٠ سەد ئەندام و کادر و لەنێویاندا ئەندامی سەرکردایەتی ئەو جوڵانەوەیە وازهێنانیان لە پارتی نەهزە راگەیاند !\n*- هەڵەکە لەکۆێدایە ؟\nجیاوازیەکی زۆر هەیە لە نێوان ئەوەی کە پارتێکی سیاسی تموحی ئەوەی هەبێ کە حوکمداری وڵات بکات لەکاتێکا ئەو پارتە توانا و دەسەڵاتی بەرێوەبردنی خۆی نەبێت .\nپارتی سیاسی بەردەوام لە بەردەم چاووڕای جەماوەردایە لە وەڵامدانەوەی دەنگدەران بۆ پرسە کورت مەوداکانی و لە نێوان پەرەپێدانی ستراتیژ و ئامانجە درێژمەوداکانی .\nبەتایبەتی و زۆرجار پارتی سیاسی ناچار ئەکرێت تەرکیز بخاتە سەر قەیرانە دەرەکیە کورت مەوداکان لەسەر حسابی بابەت و کارە ستراتیژیە مام ناوەند و درێژ مەوداکانی ، کە ئەمە هەڵە و پیادەکردنی رێگەیەکی نادروستە و دەرفەتی کەم و لاواز دەدات بە پارتە سیاسیەکان بۆ مانەوەیان لەسەر شانۆی سیاسی هەروەها هەل و توانا و دنیابینی پارتە سیاسیەکانیش بۆ داهاتو و داواکاریەکانی خەڵک و تازەگەریەکانی گۆمەڵگە و گۆانکاریە دیموکراتیەکان ناهێڵێ و لەباردەبات .\nزۆرێک پارتە سیاسیەکان سەراپای کار و پرۆژە و ستراتیژی درێژ مەودا و بنچینەیی پارتەکانیان ئەکەن بەقوربانی کاری تاکتیکی و پلانە کورت مەودا و رۆژانەکانی حزب و بەرژەوەندی کەسێتی ، ئەمەش دەبێتە هۆی لاوازکردنی پایە پتەوەکانی حزبی و کاری رێکخراوەیی و رێکخستنی حزبی و هەڵوەشانەوە و ترازانی هێواشی رایەڵە و هێڵەکانی ژیانی رکخراوەیی و سیاسی !\nبۆیە بۆ پارتی سیاسی زۆر گرنگە کە توانای ئەوەی هەبێ ئیدارەیەکی سەرکەوتوانەی ستراتیژی خۆی بدات بۆئەوەی توانای جوڵە و چالاکی رێکخراوەیی هەبێ و بتوانێ لەکاتی گۆڕان و ئاڵوگۆڕە کت و پڕەکاندا بمێنێتەوە و خۆی بگرێ ، چونکە بارو دۆخی ئێستا بارودۆخێکە کە بواری ململانێ تیا ناجێگیرە و تارادەیەک و بەردەوام حزبی کۆن ون دەبن و دەسڕێنەوە و حزب و رێکخراوی تازە دەردەکەون .\nپارتی سیاسی ئەبێ چاوکراوە و خوێندنەوەی وردی هەبێ و لەگەڵ واقیعی کۆمەڵگەکەی خۆیدا بژی .\nلەناو چواردیواری ژوور و نقوم بو لە خەیاڵی سەروەری و چەمکی شۆڕش و رۆژگاری بیروباوەڕەکان و بێ ئاگا لە دنیای بەردەوام لەگۆڕان و خواست و داواکاری نوێ و ململانێی سیاسی و ناوەڕۆک و بابەتی پڕکێشمەکێشی سیاسی و رووداو و کاریگەریە کارتێکەر و نێودەوڵەتی و ناوچەییەکان ، کاری حزبی وسیاسی سەرکەوتوە نابێت و حزب و بزوتنەوە سیاسیەکان دەبنە پاشکۆی رووداوەکان و لەکاروانی بۆ پێشەوە چوی کۆمەڵ و خواست و پێشهات و داواکاریە بنچینەیی و هەنوکەیی و ژیاریەکان دادەبڕێت و جێدەمێنێت .\nحزب دەبێ توانای هەڵسەنگاندن و خوێندنەوەی بابەتی بۆ قۆناغ و پێکهاتەی کۆمەڵگەکەی خۆی هەبێت ، دەبێ ئەو جیاوازی و هێڵە هاوبەشانە بدۆزێتەوە کە لەنێوان داواکاری و ئامانجی ناوچە دابڕێنراوەکانی وەک کەرکوک و داقوق و شەنگال و مەخمور و دووزخورماتو دا هەیە و بەبەراورد بە ئامانج و خواستەکانی خەڵکی سلێمانی و هەولێر ، تەنانەت لەناو شارو دەرەوەی شارەکانیشدا خاڵی جیاواز و خواستی جیاواز هەیە .\nکۆماریە راسترەوەکانی فەرەنسا باجی هەڵەی گوتاری توندرەوانە و نەتەوەپەرستی و قەتیس بونیان لە بۆتەی کاری تەقلیدی پارتی تەقلیدی و هیچ پێشنیازو بۆچوبێکی نوێ و جیاواز لەوانی تریان نەبوو ، لەبەرامبەردا ماکرون بە زمانێکی نەرمتر و جەخت کردنەوەی لە پاراستنی ئازادیەکان و بەتایبەتی ئازادی دەربڕین و رای ئازاد ، هەروەها پەیامێکی سیاسی دیموکراسیانە تری سەبارەت بە کۆچ و کۆچبەران و ئیسلام و ئیسلامی سیاسی هەبوو ، وتاری کۆتای ماکرۆن بەرلە هەڵبژاردن ماوەی ٧٠ حەفتا دەقیقەی خایاند و وەک خۆیان ئەڵێن بە ( بانگەواز یا رابوونی کۆماری فەرەنسی ) ناوەزەند کرا و پشتگیریەکی گەورەی لێکرا ..\nبەڵام لە هند ، واقیع و پێکهاتەی کۆمەڵایەتی جیاواز و بیروباوەڕی نەتەوەیی هندۆسی و گوتاری توندرەوی نەتەوەیی بابەتی (محوری ) ناوەندین و بانگەشەو خواستێکی فراوان و رەگێکی قوڵی مێژوویی و کاریگەری راستەوخۆ و خێرای هەیە لەسەر دەنگدەر و جەماوەری هندۆسی ، حزبی بهاراتیا جاناتای هندستانی جگە لەوەی لەرووی کاری رێکخراوەیی و بنکەکانی بانگەشە و رێکخستندا زۆر سەرکەوتوو بوو بەڵام خاڵی بەهێز و سەرکەوتنەکانی لە قۆستنەوەی ئەو دەرفەتەدا بوو کە رای گشتی هندی رووەو دەمارگیری نەتەوەیی و نەژاد پەرستی هندۆسی هاوتەریب بە گوتاری سیاسی حزب ئاراستە کرد و تەنانەت دژی حزبە مێژوویە کەی غاندی و جەلال لال نهرۆ وەستایەو لە زۆر شوێن و کاتی جیاوازدا بە حزبی نانیشتیمانی و نا نەتەوەیی و خائن وەسفی دەکردن تەنانەت توندرەوی ئەو حزبە بۆ بەدەست هێنانی دەنگی زیاتر و جۆشوخرۆشدانی هندۆسەکان گەیاندە ئەو ئاستەی کەبڵێ و پێشنیار بکات کە وێنەی غاندی لەسەر دراوی ئەو وڵاتە لا ببرێت و پەیکەرەکانی لەببرێن لە شوێنە گشتیەکان …\nشکست و دۆڕانەکانی ئەم جوڵانەوە و حزبانە لە هەڵبژاردنەکانی ئەم چەند ساڵەی دوایی و بەتایبەتی هەڵبژاردنەکانی ئەمساڵدا وەک ئیخوانەکان لە میسری عەرەبی وجوڵانەوەی نەهزەی مەغریبی و بەرەی رزگاری ئیسلامی جەزائیری و و بزوتنەوەی نەهزەی تونسی ، ئاماژەو نیشانەن کە خەڵک نوێنەرایەتی پەیام و گوتاری رابردوی ناوێت ، دنیای تازە ، دنیای جیهانگیری و تەکنەلۆژیای زانیاری و پیشەسازی و ئابوری پێشکەوتو و سەردەمی کرانەوە و رای ئازاد و دیموکراسی و بژاردەی ئازادە ، مرۆڤ توانای گەڕانەوەی بۆ ناوژیان و سنور و چوارچێوە تەنگ و تاریکەکانی چاخەکانی کۆن و ژیانی سەپاندن و مەرجداری سەردەمی سەدەکانی ناوەراست رەتدەکاتەوە . سوربون و جەخت کردنەوەی حزبە ئیسلامیەکانی ئەو وڵاتانە جگە لەوەی دوور کەوتبونەوە لە روحی قورئان و پەیامی روحی ، وەک حزبی سیاسی دابڕاو لە بنەما سەرەکیە روحی و ئایینیەکان خۆیان نمایشت کرد و زیاتر لە شێوەی جوڵانەوەیەکی سیاسی رووتدا دەرکەوتن و گۆتارێکی وشک و سواو و پڕ لە خەون و خولیا رابردو . مژدە بۆ ژیانی ئەو دنیای تر و بێ ناوەڕۆک و بێ پەیام بۆ ژیانی ئاسایی و ئێستای خەڵک و ئەو کێشەو قەیرانە گەورانەی کە ژیانی خەڵک و وڵاتی وێران کردوە .\nستەمگەری لەووڵاتانە گەل و کۆمەڵگەی گەیاندبوو بە دوو ڕیانێک ؛ یا چاکسازی دیموکراسی یا کارەسات ، یا سیستمی دیموکراسی یا ناشارستانیەت و وەحشیگەری ، یا رزگارکردنی کۆمەڵگە یا نقوبونی ، یا کاری سیاسی یا شەڕ .\nکاردانەوەکانی سەرۆک کۆماری تونس ( قەیس سەعید) بۆ ئەوە بو کە خەڵک و تونس توشی شەڕی ناوخۆ و ئاژاوە و پاشاگەردانی نەبێت و خواست و ویستی خەڵک و شەقام بهێنێتە دی و سنورێک بۆ گەندەڵی و قەیرانەکان بەتایبەتی لایەنی ئابوری و بژێوی خەڵک و ئەو لێکترازان و جیاکاریەی کەلە سیاسەتی هەڵە و کراهیەی بزوتنەوەی نەهزەی ئیسلامی کەوتبۆوە دابنێ و وڵاتی تونس بپارێزێ لە دەستتێوەردانی دەرەکی و وێرانە و کاولکاری و دارمانی زیاتری باری ئابوری و کۆمەڵایەتی و فەرهەنگی و شارستانی ، هەرچەندە لە رووی تیوری و پرۆسەی سیاسیەوە کارێکی دیموکراسیانە نەبوو ، بەڵام بڕیارێکی سیاسی دروست و کاردانەوەیەکی بابەتی و واقیعی بوو بۆ بارودۆخی خراپی تونس و ئەو ئاژاوە و بەریەککەوتنە سەختەی رۆژانە نێوان خەڵک و حکومەت کەدوور نەبوو سەربکێشێ بۆ شەڕێکی ناوخۆیی کارەساتبار .\n• - شکستی بزوتنەوەی گۆڕان بۆ ؟.\nبۆ قسە کردن لەسەر شکستی بزوتنەوەی گۆڕان لە هەڵبژاردنی ١٠ /١٠ / ٢٠٢١ ئەنجومەنی نوێنەرانی عێراق دا توێژینەوە و لێکۆڵینەوەی ورد و بابەتی دەوێت ، چونکە بەشێکی شکستەکە پەیوەندی بە قۆناغێکی دیاریکراو مێژووییەوە هەیە کە هاوشانی رووداو و راپەرینەکانی بەهاری عەرەبی بوو لە ناروونی هەڵوێست و نەبونی گوتاری سیاسی پێویستدا لەو کات و ساتە مێژووییەدا ، وەهەم ئەدای ئەو بزوتنەوەیە لە کاری سیاسی و حزبی و حکومی دا بەدرێژایی زیاتر لە ١٠ دە ساڵ لەکاری حزبی و سیاسی و بەشداریشی لە دوو کابینەی حکومەتدا لە ( ٢٠١٤ و ٢٠١٨ ) دا .\nگرفتی گەورەی بزوتنەوەی گۆڕان لەوەوە سەرچاوەی گرت کە لەسەرەتاوە خۆی ساغ نەکردەوە لەنێوان چەمکی ریفۆرمخوازی و چەمکی شۆڕش ، لەنێوان خەباتی جەماوەری هێمانانەی پشو درێژ بە ئامانجی چاکسازی و قوڵکردنەوەی زیاتری دیموکراسی ، لەگەڵ خەباتی شۆڕشگێرانەی توند و یەکلاکەرە و ئامانج لێی بەدیهێنانی گۆڕانکاری ریشەیی و روخانی دەسەڵاتی سیاسی ! کەئەمە دوو بەرەی پێچەوانە و دوو پەیامی جیاوازن لە هەڵوێست و رووبەروو بونەوە و چۆنیەتی مامەڵە لەبەرامبەر دەسەڵاتی سیاسیدا کە ئەم جیاوازیە لەناو بزوتنەوەی گۆڕاندا تێکەڵ و لێڵی و گوتار و پەیام و سەراپای کار و ئەدای ئەندام و هەڵسوڕاو و تەنانەت هەندێ لە هەڵسوراوە دیارەکانی گۆڕانیشی خسبوە ناو گێژاوی دوودڵی و نەبوونی روئیایەکی روون و رێرەوێکی دیاری کارکردن .\nیەکێ لە کەموکورتیە باو و نەخۆشیەبڵاوەکەی ناو زۆربەی حزبەکان گرنگی نەدان و بەگرنگ نەگرتنی رۆڵی کاری گروپ و بەدامەزراوەیی بوونە لەبری کاری تاک و رۆڵی تاک و بۆچونی کەسێتی ، ئەوەی هەیە لەدامودەزگا و دامەزراوە زیاتر رۆڵێکی روکەش و لاوەکیان هەیە و بەزۆری لەژێر کارگەری ڕا و بۆچونی سەرۆک و سەرکردە دیارەکاندا هەڵئەسوڕێن نەک دامودەزگا و دامەزراوەی سەربەخۆ و سەربەست .\nناروونی هەڵوێست و ونبونی گوتاری سیاسی و ترس لە جیاوازی و بریاری سیاسی لەچەند رووداو و کارەساتی گرنگ و مێژوویی وەک پرسی ریفراندۆم لە ٢٥ ی ئەیلولی ٢٠١٧ و رووداوی ١٦ ی ئۆکتۆبەری ٢٠١٧ لەدەست دانی کەرکوک و هەموو ناوچە جێناکۆکەکانی کوردستان .\nدابڕان و بەهێند وەرنەگرتنی مەترسی کشانەوە و نارەزایەتیەکانی خەڵک لە ریزەکانی بزوتنەوەکە و بەشداری کردنی لە کابینەی حکومەتدا لە ٢٠١٨ کە جگە لە بارگرانی و گەندەڵی زیاتر و سەختربوونی ژیانی خەڵک . حکومەت چ شتێکی تر و چ پرۆژەیەکی گرنگی بۆخەڵکی کوردستان نەبوە ، کەئەمە کایگەریەکی زۆر خراپی لەسەر بزووتنەوەی گۆڕانی لێکەوتەوە .\nیەکێ لە پایەگرنگەکانی کاری حزبی راگەیاندن و کاری دیپلۆماسیە ، بزوتنەوەی گۆڕان ئەم بنەما و پایە گرنگانەی پێشخستن و بۆپێشەوەبردنی بزوتنەوەکەی لە باری نەبوون دابون و تائێستاش لەکاری دیپلۆماسی و پەیوەنیدیە سیاسیەکاندا بەردێکی نەخستۆتە سەر بەردێک و لەدەرگای هیچ پەیوەندیەکی نەداوە .\nلە رۆگاری ئەمڕۆدا پەیوەندی نێوان دەنگدەر و پارتی سیاسی وەک پەیوەندی نێوان کڕیار و فرۆشگاکان وایە . ئەگەر فرۆشگەیەک پەی بە زەوق و خواست و پێویستی و داواکاری کڕیارەکانی نەبات ، بێشک کڕیارەکانی لێ ئەتەکێنەوە و پەنا بۆ فرۆشگەو بازاری تر ئەبەن .\nیەکێ لە هەڵە گەورەکانی تری بزوتنەوەکە کە رۆڵ و کاریگەری خراپی هەبوو بۆسەر دەنگدەرەکانی گۆڕان خراپی و نەگونجاوی کات وساتی هاوپەیمانێتی بوو لەگەڵ یەکێتی ، چونکە هێشتا سزادراوی سیاسی و شوێنەواری ئەو سزایە زۆر دیارو ئاشکرا بەسەر لایەنگران و بەشێکی هەڵسوڕاوانی گۆڕان هەر ماوە و لە بارەدۆخێکی ئاواهاو هەبوونی پێشینەیەکی خراپ و شکست خواردوو لەو شێوە هاوپەیمانیەتیە لەگەڵ یەکێتی ، چۆن ئەکرێ دووجار پەنجەت داخان بێ بەیەک ئاگر !\nزۆرێک لەخەڵک لەمەیل و روانگەی خۆیەوە حوکم بەسەر رووداوە مێژوویەکاندا ئەدات ،نەک لە روانگەی پێکهاتە ناوخۆییەکەی لە رێرەوی مێژوودا .\nنوسەر وئەدیبی فەرەنسی ( ئەندریە مالرۆ ) ئەڵێ ؛ ( مرۆڤ بەرئەنجامی کۆی ئەو کارانەیە کە ئەنجامی داوە ) .\nئەو ئەنجامەی کە بزوتنەوەی گۆڕان بەدەستی هێناوە بەشێکی هەرە زۆری دەرئەنجام و بەرهەمی کاری سیاسی و حزبی بزوتنەوەکەیە .\nلە هەندێ بۆنە و هەڵوێستدا هەندێک لەسەرکردە و هەڵسوڕاوە بەرپرسەکانی گۆڕان تەبەنی جۆرێک لە گوتار و ئایدیۆلۆژی کوێرانەیان دەکرد و ، هەندێکی تریان گلان و شکستەکانیان بەسەرکەوتن لەقەڵەم دەدا و دەیانکردە سەرچاوەی شانازی !\nپرسیاری گرنگ و جەوهەری ئەوەیە ئایا بزوتنەوەی گۆڕان دەرفەتی بەخۆداچونەوە و بیرکردنەوەی رەخنەیی بەخۆی ئەدات ؟\n2 گۆڕان لە نێوان سیاسەتی پەرتبون و حەشامەت دا :\n3 تورکیا؛ هەوڵەکانی بۆ کوێخایەتی


هاوسەرۆكی پەكەكە: حكومەتی هەرێم لە شەنگال هەڵهات\nharem 12/06/2016 - 13:21 بڵاوکراوەتەوە لە هەواڵ/كوردستانی\nهاوسەرۆكی كۆنسەی بەرێوەبەری كۆما جڤاكێن كوردستان - كەجەكە لە دیمانەیەكدا لەسەر چەندین پرسیی جیاوازی ڕۆژهەڵاتی ناوەڕاست دەدوێت و ڕایدەگەنێت لە شەنگال حكومەتی هەرێم هەڵات، سەرەڕای هەبوونی هیزێكی زۆر لە ناوچەكە و ئێستاش پارتی بە هاوكاری توركیا دەیەوێت شەڕ لەگەڵ پەكەكە بكات و پێشی وایە دەبێت لایەنەكانی تری باشوری كوردستان وەك یەكێتی و گۆڕان ڕێكەوتن بكەن.\nلە میانەی چاوپێكەوتنێكیدا لەگەڵ ساتی فەرمی پەكەكە جەمیل بایك هاوسەرۆكی كۆنسەی بەرێوەبەری كۆما جڤاكێن كوردستان- كەجەكە دەڵێت" كاتێك داعش هێرشی كردە سەر شەنگال، لە شەنگال حكومەتی هەرێم هەڵات، سەرەڕای هەبوونی هیزێكی زۆر لە ناوچەكە، ئەگەر شەڕیان بكردایە دەیانتوانی شەنگالیان بپاراستایە، بەڵام شەڕیان نەكرد بۆیە نەیان پاراست، هەمانكات داعش لە شەنگال كۆمەڵكوژییەكی زۆری ئەنجامدا لە كوشتن و بڕین و بەتاڵانبردن و فرۆشتنی ژنانیان ئەنجامدا. گەریلا بەئەركی خۆی هەڵسا، لەچ كاتێكدا موداخەلەیانكرد، كاتێك پێشمەرگەكانی ئەو ناوچەیە پارێزگاریان نەكرد و هەڵاتن و داعش كەوتە ناوچەكەوە، ئێزیدییەكان رووبەڕووی ژینۆساید بوونەوە، لەو هەلومەرجەدا گەریلا چووە شەنگال، بەچوونیشیان مردنی خۆیان خستە بەرچاویان و بەرگریان كرد لە ئێزیدی و شەنگال، چونكە لەوێ كێشەی كورد لە ئارادابوو، مرۆڤایەتی نەیدەتوانی ژیان بكات، پێویست بوو رێگری لە داعش بكرابایە، چوونی گەریلاش لەو چوارچێوەیە‌دابوو كەكەس نەبوو بۆ پاراستنی شەنگال، لەوێ حكومەت و پێشمەرگە نەبوو، ئەگەر حكومەت و پێشمەرگە لەوی هەبوایە دواتر گەریلا بچوایە موكینە بوترایە گەریلا هات حكومەت و پێشمەرگەی لەوێ دەركرد، گەریلا نەیانهێشت داعش لە شەنگال كۆمەڵكوژی و وێرانكاری بەتەواوەتی ئەنجام بدات، جڤاكی ئێزیدی پاراست شەنگالیان پاراست".\nهەروەك دەڵێت" ئێستاش پارتی بانگەوازی دەكات و دەڵێت؛ یان ئێمە یان پەكەكە، یان ئێمە دەركەوین یان پەكەكه، ئەگەر ناشتوانن پەكەكە دەربكەن ئەوە ئێمە بە هاوكاری توركیا بەشەڕ دەریان دەكەین، ئەوەش تەنیا بۆئەوەیە شەڕێك لەناوچەكە ئەنجام بدەن، پێویستە كورد ئەمە باش بزانێت، ئەمە ناكەوێتە خزمەتی شەنگال و ئێزیدییەكان، بەمە كێشەی باشوور گەورە‌تر دەبێت، ئەمڕۆ بۆ كوردان دەرفەتێكی مێژووی دەركەوتووە كە كورد بتوانێت بەسەركەوتن ژیان بكات و ببێتە گەلێكی پێشەنگ، ئەگەر مەترسیەكیش هەبێت بتوانێت چارەسەری بكات. كێشەی كورد كێشەیەكی مرۆڤایەتییە دەبێ نەیكەینە قوربانی بیری حیزبایەتی تەسك.".\nسەبارەت بە ڕێكەوتنی یەكێتی و گۆڕان ڕای وایە كە " رەنگە لە رێكەوتنی یەكێتی و گۆڕاندا هەندێك كێشە هەبێت، بەباوەڕی من ئەگەر هەوڵی بۆ بدەن دەتوانن چارەسەریشی بكەن، نەك تەنیا پێویستە لە نێوان ئەواندا رێكەوتن هەبێت، بەڵكو پێویستە سەرجەم لایەنە سیاسیەكانی باشووری كوردستان رێكبكەون، پێویستە رێكەوتنێكی نەتەوەیی لە باشووری كورستان بێتە ئاراوه، لەسەر بنەمای دیموكراتی بوون بێت، چونكە لەو رێگەیەوە خزمەت دەكات و چارەسەری دەكات، لەسەر ناوەڕۆكی دیموكراتی ئازادی ئەو ڕێكەتنە ئەنجام نەدرێت، ئەو ڕێكەوتنە خزمەت ناكات، ئەوكات بۆخۆی هەندێك كێشە دروست دەكات، لە باشووری كوردستان پێویستە ئەوە پێشبكەوێت، لەنێوان باشوور و بەشەكانی تریش پێویستە پێشبخریت، ئەوكاتە لەسەر ئەو بنەمایە دەگەینە كۆنگرەیەكی نەتەوەیی و هێزێكی سەربازی كورد لەژێر فەرمانداریەتێكدا ببێتە یەك و بكەوێتە خزمەتی هەموو بەشەكانەوه، هەروەها دیبلۆماسیەتی كورد لەژێر چەترێكدا ببێتە یەك و بكەوێتە خزمەتی بەشەكانی تریشەوه".


خۆپیشاندانەکانی عێراق بەرەو کوێ - هاوپەیمانی نیشتمانی\nتا ڕۆژی چوارشەممە مووچەی ئەم وەزارەت و شوێنانە دابەشدەکرێت\nسەرۆکی شارەوانی هەولێر دەستی لەکارکێشایەوە\nلەبارەی دابەشكردنی مووچەوە وەزیری دارایی رونكردنەوە دەدات\nژمارەی كوژراوانی خۆپیشاندانەكانی عێراق بەرزبوەوە\n3, تشرینی دووه‌م 2019\nخۆپیشاندانەکانی عێراق بەرەو کوێ\nدوور لە سۆز و عاتیفە نابێ هیچ دڵخۆش بین بە خۆپیشاندانەکانی ناوەڕاست و خوارووی عێراق ، بەڵکو زۆر مەترسیداریشە بۆ سەر ئایندەی عێراق و هەرێمی کوردستان، ئەوەی لەئێمەوە دیارە ئاڕاستەکان بەرەو دیکتاتۆرییەت و نەهێشتنی فرەیی و تۆخکردنەوەی دەسەڵاتی مەرجەعە تائیفییەکان دەڕۆن ،\nمەترسیدارترین داواکاریی خۆپیشاندەران هەموارکردنەوەی دەستورە کە بەپێی دروشمەکانی وەک نەسوننی و نەشیعە ئێمە هەموو براین و کورد و عەرەب بران ، بۆمان دەرئەکەوێ کە بەکورتی و پوختی هەمان سیناریۆی ئینقیلابی ئێران پێش 40 ساڵ دووبارە ئەکرێتەوە، لەسەرەتای شۆڕشی ئێران دروشمی برایەتی و هاوبەشی گەلانی ئێران بەرز دەکرایەوە هەتا شۆڕشەکە سەرکەوت و پێگەی خۆی قایم کرد ، دواتر دەستوریان بەپێی مەزهەبی زۆرینە داڕشت و گەلانی تری ئێرانیان بێبەش کرد لە تەواوی مافە نەتەوەیی و تایبەتەکانیان و دواتریش کەوتنە ڕاوەدونان و لەناوبردنی چالاکانی نەتەوەکانی تر !..\nلەعێراقیش هەر وا دەبێ، برا و هاوبەشین هەتا ئەوکاتەی دەستورەکە ئەگۆڕدرێت بۆ دەستورێکی زۆرینەی تائیفی و دواتر شتێک نامێنێ لەحوکمڕانی عێراقدا بەناوی فرەیی و شەراکەتی کورد و دەوڵەتی فیدراڵی ، جمهورییەتێکی شیعەی ئیمامی جێگرەوەی حکومەتی عێراقی ئیتیحادی دەبێت و ئەوکاتیش ئایەتوڵڵا سیستانی مەرجەعی هەموو عێراق ئەبێ نەک تەنها شیعەکان، لەئەگەری هەمواری دەستور ئەگەری زۆرە شتێک نەمێنێ بەناوی هەرێمی کوردستان و دەگەڕێینەوە خاڵی سفر .\nلەم گۆڕانکارییانەیشدا شەڕی ناوخۆی میلیشیا شیعەکان بۆ خاوەندارێتی لەداهاتووی عێراق شتێکی چاوەڕوانکراوە و باجەکەیشی هەموو عێراق ئەیدات..\n21, تشرینی دووه‌م 2019


چارەنووسی دوو مێرمنداڵی دەستەبسەر کراوی مەریوانی نادیارە\n23:28 - 15 February 2020\nهەنگاو: سەرەڕای تێپەڕینی حەفتەیەک لە دەستبەسەر کرانی دوو مێرمنداڵی خەڵکی شارەدێی نێ سەر بە مەریوان چارەنووسیان نادیارە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، سەرەڕای تێپەڕینی ٨ ڕۆژ لە دەستبەسەر کرانی دوو مێرمندانی تەمەن ١٦ ساڵی خەڵکی شارەدێی ”نێ“ سەر بە شاری مەریوان بە ناوەکانی ”ئوسامە بامداد“ کوڕی ئارام و ”حەمید ئەژدەری“ کوڕی مەحموود، هیچ زانیارییەک لە سەر چارەنووسیان لە بەر دەست دا نییە.\nسەرچاوەیەکی ئاگادار لەوبارەوە بە هەواڵنێری هەنگاوی ڕاگەیاند کە، لە ماوەی حەفتەی ڕابردوودا بنەماڵەی ئەو دوو مێرمنداڵە هەوڵێکی زۆریان داوە هەتا لە چارەنووسی ڕۆڵەکانیان و شوێنی ڕاگیریانیان ئاگادار ببنەوە، بەڵام هەوڵەکانیان بێ ئاکام ماوەتەوە.\nئوسامە بامداد و حەمید ئەژدەری ڕۆژی شەممە ١٩ی ڕێبەندانی ٢٧١٩ (٨ی فێوریەی ٢٠٢٠)، لەلایەن هیزەکانی ئیدارەی ئیتلاعاتی مەریوان لە کلوبێکی وەرزشی و بە بێ نیشان دانی بەڵگەی یاسایی، دەستبەسەر و لەکاتی دەستبەسەر کران ئازار و ئەشکەنجە درابوون.\nئەو دوو مێرمنداڵە کە هەردوویان تەمەنیان ١٦ ساڵ بووە بە تۆمەتی هاوکاری کردنی یەکێک لە حیزبە کوردستانییەکانی دژبەری ئێران دەستبەسەر کراون.\nهاووڵاتییەکی کورد لە نەغەدە دەستبەسەر کرا\n١١ چالاکی مەزهەبی کورد حوکمی سێدارە و بەندکرانیان بە سەردا سەپا\nداڕمانی کانزایەکی خەڵووز لە کیەڵان ٧ قوربانی لێکەوتەوە + ناوەکان\nچوارەمین هاووڵاتیی کورد لە مەهاباد دەستبەسەر کرا\nسوید/ بنەماڵەی چالاکێکی سیاسی کورد مەترسی دیپۆرتکردنەوەیان لە سەرە\nدەستبەسەر کرانی ٢٦ هاووڵاتی و سەپاندنی حوکمی بەندکران بە سەر ٧ هاووڵاتیی کورد لە مانگی ژوئەنی ٢٠٢٠ دا\nدەستبەسەرکرانی هاووڵاتییەک لە پیرانشار، دەستپێکی شەپۆلێکی نوێی دەستبەسەرکردن لە کوردستان\nماوەی دەستبەسەر کرانی عەلی ساکنی، پارێزەری کورد درێژ کرایەوە\nشەپۆلی دووهەمی کرۆنا لە بەندیخانەی ئورمیە، جێگری بەرپرسی بەندیخانەش تووش بووە\nهاووڵاتیانی هەرێمی کوردستان بوونەتە ئامانجی چەکی نیوە قورسی سپای پاسداران\nخۆکوشتنی شەش هاووڵاتی لە کوردستان


کریستیانۆ و تاقیکردنەوەی ئەزموونێکی دیکە\nنووسینی / بریار ته‌ها\nکریستیانۆ رۆناڵدۆی ئەو کوڕەی لە شاری فونشاڵی هەرێمی مادێرای وڵاتی پۆرتوگال لە دایک بووە، لەسەرەتایی تەمەنیدا یاری بۆ خوار 15 ساڵانی یانەی سی دی ناشناڵی هەرێمی مادێرا کردووە، بەڵام دواتر یاری بۆ سپۆرتینگ لشبۆنەی وڵاتەکەی دەکات و لەوێشەوە هەنگاوەکانی بۆ ژیانی پێشەگەری دەنێت و خۆی لە یەکێک لە هەرە خولە بەهێزەکانی جیهان کە ئەویش خولی ئینگلیزیە دەبینێتەوە، ماوەی شەش وەرز لەگەڵ یانەی مانچستەر یونایتد بەردەوام دەبێت و نازناوەی یانە پاڵەوانەکانی لەگەڵ بەدەستدەهێنێت و دواتریش بۆ قەڵای سپی و یانەی خەونەکان هەنگاو دەنێت، ئەویش یانەی ریاڵ مەدریدی ئیسپانی بوو، پاش نۆ وەرز یاریکردن و پارێزگاریکردن لە درێسی لۆس بلانکۆس دواجار کریستیانۆ لە ئێواری سێشەمەی رابردوو، لە کاتژمێر شەش و نیوی ئەو ئێوارەیەدا کارگێری یانەی شاهانە ناچار دەکات بەیاننامەیەکی فەرمی بڵاوبکەنەوە و تیایادا ئاماژە بەوە بکەن، رێگەیان داوە رۆناڵدۆ یانەکەیان بەرەو یانەی خانمەپیرەکەی ئیتاڵیا جێبهێڵێت، ئەو ئێوارە خەمگینی تەواوی هاندەرانی قەڵای سپی داپۆشی، بەچەشنێک ماڵئاوایی کردنی دۆن تەواوی دەستکەوتەکانی ئەم چەند وەرزەی دوایی یانەی ریاڵ مەدرید لە بیر هاندەران بردەوە.\nچوونی رۆناڵدۆ بۆ یانەی یۆڤانتۆسی ئیتاڵی ئەگەرچی لەسەر داوای خۆیی و پێشنیاری خۆرخێ مێنیدزی بریکارەکەی بوو، بەڵام تەواوی جیهانی تووشی شۆکێکی گەورەکرد، چونکە لە دوو وەرزی رابردوو بەردەوام باس لەوە دەکرا ئەو گۆڵکارەی قەڵای سپی ئەگەر تەختی پاشایەتی یانەی شاهانە جێبهێڵێت ئەوا روو لە خولی ئەمریکی دەکات، کۆتا ساڵەکانی ژیانی وەرزشی لەو خولەدا بە کەمترین ماندووبوون بەرێ دەکات، بەڵام ئەم پیاوە قەلە رەقە هیچ لە قسەی چەند ساڵ پێش ئێستا پەشیمان نەبۆتەوە و رق ئەستورتر دەیەوێت بیسەلمێنێت دەتوانێت تا تەمەنی 40 ساڵی لە یاریگاکان ئەوروپا درێژە بەیاری کردن بدات.\nکریستیانۆ لە کۆنگرە رۆژنامەوانییەکەدا و لە ساتی ناساندنی وەک یاریزانی نوێی خانمەپیرەکە وتی: بۆ پشوودان و کات بەسەربردن نەهاتووم بۆ یۆڤانتۆس بەڵکو دەمەوێت لەگەڵ ئەو یانە مێژوو بنووسمەوە، دەزانم خولی ئیتاڵی قورسە و منیش بۆ ئەو سەرکێشییە ئامادەم، قسەکانی دۆن ئەوەی لێدەخوێنرێتەوە ئەم ئەم یاریزانە ووشەی کۆڵدان لە فەرهەنگیدا بوونی نیە و نایەوێت لەدەرەوەی کێبڕکێکان بێت، کریس مەبەستێتی لەرێگایی یاریکردنی بۆ یۆڤانتۆس چەند ئامانجێک بپێکێت و بیسەلمێنیت جگە لە خولی ئینگلیزی و ئیسپانی دەتوانێت لە ئیتاڵیاش سەرکەوتوو بێت، ئەگەر توانی ئەو کارەش بکات ئەوا بەدڵنیاییەوە ئەو قسە مێژوویەش تێدەپەڕێنێت کە دەگوترێت هێرشبەری باش کاتێک ناوی دەچێتە مێژووییەوە بە ئاستێکی بەرزەوە لە کاڵچۆدا یاریکردبێت.\nدۆن وەک یاریزانێکی کامڵ لەوە تێگەیشتووە یانەی یۆڤانتۆس لە ئیتاڵیا کەمترین فشاری لەسەرە، ئەمەش هاوکارییەکی زۆری دەکات تا ئەوەی کەمترین گرفتی بۆ دروست ببێت، ئەمە لە کاتێکدا خانمەپیرەکە لەم چەند ساڵەدا زۆر نزیکبووە لەوەی نازناوی چامپیۆنس لیگ بباتەوە، لە ئەگەری بەدەستهێنانی ئەم نازناوەشدا راستەوخۆ پشکی شێر دەدرێتە کریستیانۆ و وەک فریادرەسی یانەکە پێناسە دەکرێت.\nکریستیانۆ کە لە ئێستادا تەمەنی 33 ساڵ و پێنج مانگی و 11 رۆژی تێپەڕاندووە، ئامانجی گەورەتری لەگەڵ هاڵبژاردەی وڵاتەکەی هەیە، رۆناڵدۆ دەیەوێت یەکێک بێت لە یاریزانەکانی پۆرتوگال لە یۆرۆی 2020 بەتایبەتی و مۆندیالی 2022ش ئەگەر چی تەمەنی تا مۆندیالی قەتەر لە 38 ساڵ نزیک دەبێتەوە، بەڵام دۆخی پێگەیاندنی یاریزان و دەرکەوتنی یاریزانی لێهاتوو لە وڵاتێکی وەک پۆرتوگالدا، ئەوەمان پێدەڵێت ئەستەمە یاریزانە لاوەکانی وڵاتەکەی بتوانێت پێگەی دۆن لە 23 یاریزانەکەی یۆرۆ و مۆندیالی داهاتوو بێبەش بکەن، بۆ ئەم مەبەستەش کریستیانۆ پێویستی بە یانەیەک بوو لە رووی مەشق و راهێنانەوە بتوانێت درێژە بە تەمەنی یاریکردنی بدات، چونکە وەک ئاشکرایە مەشقی یانەکانی ئیتاڵیا قورسترە و رێگە نادەن کێشی یاریزان زیاد بکات، پاشان لە ئەگەری دابەزینی ئاستی رۆناڵدۆ بەراورد بە چەند وەرزی رابردوو چ لە لایەن کارگێری و چ لە لایەن هاندەرانی خانمەپیرەکەوە کاردانەوەی بەچەشنێک دروست ناکات، کە کاریگەری لەسەر کریستیانۆ هەبێت.


کوردیپێدیا - 29-11-2016\n📅 29-11-2016 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- شەوی رابردوو لە ناوچەکانی نێوان دوو گوندی ئەتشا و شفقەتی شارۆچکەی فارقینفارقینی سەربە ئامەدئامەد شەڕێک روویدا و لە ئەنجامدا بەکرێگیراوێک کوژرا و دوو بەکرێگیراوی دیکە برینداربوون، پاش ئەو شەڕە قەدەغەی هاتووچۆ لەو دوو گوندە راگەیەندرا.\n- پێگەیەکی نزیک لەرێکخراوی داعش بەدیلگرتنی دوو سەربازی سوپای تورکیای لەلایەن چەکدارانی ئەو رێکخراوەوە لەگوندێکی خۆرئاوای شاری باب-ی سوریا راگەیاند. هاوکات سوپای تورکیا پچڕانی پەیوەندی لەگەڵ دوو سەربازیدا لەباکوری سوریا راگەیاند.\n#فارقین | #ئامەد |\n1. 👁 زیاتر لە سێ هەزار خێوەتگە بۆ ئاوارەکان لە کەرکوک دروستدەکرێت\n2. 👁 لە سەدا 80ی ئاوارە عێراقییەکان لە شارەکاندا نیشتەجێبوون\n3. 👁 نەوزاد هادی: هەولێر پێویستی بە سەد ملیۆن لیتر نەوتی سپییە و تائێستا حەوت ملیۆن دابینکراوە\n4. 👁 هەزار و 500 کۆچبەری دیکەی سوریا و عێراق چوونە عەفرین\n5. 👁 هەژاری بۆ 12% بەرزبووەتەوە\n➕ ئەم بابەتە لەلایەن: (هاوڕێ باخەوان)ەوە لە: Nov 29 2016 10:04AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 2 2017 1:01PM باشترکراوە\n👁 ئەم بابەتە 7,865 جار بینراوە\nئەبی بەخشندە مل کەچ کا\nNov 21 2014 3:39PM


نوێنەری حیزبی دێموکرات لە ڕێوڕەسمی ٩٤مین ساڵوەگەڕی داگیرکردنی ئەلئەحواز بەشداری کرد\n12:46 - 9 بانەمەڕ 2719\nکوردستان میدیا: نوێنەری حیزبی دێموکراتی کوردستانی ئێران، لە ڕۆژهەڵاتی کانادا، لە ڕێوڕەسمی ٩٤مین ساڵوەگەڕی داگیرکردنی ئەلئەحواز بەشداری کرد.\nڕۆژی شەممە، ٧ی بانەمەڕ، ''تەها حەسەنیانی'' نوێنەری حیزبی دێموکراتی کوردستانی ئێران، لە ڕۆژهەڵاتی کانادا، لە ڕێوەرەسمی ٩٤مین ساڵوەگەڕی داگیر کردنی ئەلئەحواز بەشداری کرد، کە لە لایەن سکرتێری گشتیی ڕیکخراوی "بەرەی دێموکراتیکی گەلی عەرب ئەلئەحواز" بانگهێشت کرابوو.\nلەم ڕێوڕەسمەدا تەها حەسنیانی، لە سەرەتادا، سەرەڕای دەربڕینی هاوخەمی بە بۆنەی کارەساتی لافاوی چەند حەوتووی ڕابردوو لە شار و گوندەکانی ئەلئەحواز، سەبارەت به ڕێژیمە دیکتاتۆرەکانی پالەوی و کۆماری ئیسلامی وتی: ڕێژیمی ڕووخاوی پاشایەتی ئێران نزیک بە سەدەیەک پێش بە لەنێوبردنی پیاوماقووڵەکان و تێکۆشەرانی گەلی ئێوە دەستی دایە سیاسەتێکی شووینیستی کە لە درێژەی ئەم سیاسەتە هەوڵی گۆڕینی دێمۆگرافی ناوچەی ئەلئەحوازی دا و هەروەها لە درێژەی ئەم سیاسەتەدا دەنگی هەر چەشنە ناڕەزایەتییەکی کپ کرد.\nنوێنەری حیزبی دێموکرات باسی لەوە کرد، ڕێژیمی داگیرکەری پالەوی، گەلانی بندەستی ئێرانی لە مافەکانی وەک خوێندن بە زمانی زگماکی، بەڕێوەبردنی ناوچەکان بە دەستی خەڵکی نیشتەجێی ئەو ناوچانە و هەروەها بەهرەمەندبوون لە سەرچاوە سروشتییەکان بێبەری کردووە.\nحەسنیانی وتی: دوای هاتنە سەرکاری ڕێژیمی کۆماری ئیسلامی ئەم سیاسەتە چەوتە خراپتر لە پێشوو پەیڕەو کرا و ئێستا ئەلئەحواز و گەلانی بندەست لە ئێراندا زۆر بێڕەحمانە دەچەوسێنەوە.\nناوبراو وتی: ئێمە وەک حیزبی دێموکراتی کوردستان، بەتەواوی لەگەڵ ئەم پێشێلکارییانە ئاشناین و دەزانین زوڵم و داگیرکاری تا چە ڕادەیەک قورس و گرانە و چەندە دەتوانێت هەست و ڕۆحی نەتەوەیەک بریندار بکات، ئێمە لە تەنیشت ئێوە و هەموو نەتەوەکانی زوڵملێکراوی ئێرانین.\nهەروەها، نوێنەری حیزبی دێموکرات وتی: هاوخەمی و هاوکاریی ئێمە دەتوانێت پاشەکشە بەم داگێرکارییە بێنێت، بۆیە پێویستە دەنگمان بەرزتر و حزورمان لە پێشوو پڕڕەنگتر بێت و بێوچان لە هەموو ئامرازەکان کەڵک وەرگرین، هەتا بە جیهان ڕابگەینین کە ئێمە لە ژێر زوڵم و زۆرداین و خەڵکەکەمان بێبەزەییانە دەچەوسێنرێنەوە.